Diari Oficial de la Generalitat Valenciana


Sumari del DOGV 8505, del 13-03-2019 (2019/2435)

RESOLUCIÓ de 25 de febrer de 2019, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'Energies Renovables i Biocarburants, a càrrec del pressupost de l'exercici 2019, amb cofinançament de la Unió Europea a través del Fons Europeu de Desenvolupament Regional.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8505

Data del DOGV
:   13-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2435


Data del document
:   25-02-2019

Organisme emissor
:   Institut Valencià de Competitivitat Empresarial

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 25 de febrer de 2019, del president de l'Institut Valencià de Competitivitat Empresarial (IVACE), per la qual es convoquen ajudes en matèria d'Energies Renovables i Biocarburants, a càrrec del pressupost de l'exercici 2019, amb cofinançament de la Unió Europea a través del Fons Europeu de Desenvolupament Regional. [2019/2435]  
Pel Decret 4/2013, de 4 de gener, del Consell, s'aprova el reglament d'organització i funcionament de l'Institut Valencià de Competitivitat Empresarial (d'ara endavant, IVACE), en el qual s'estableixen les funcions pròpies d'aquest, entre les quals estan l'anàlisi, l'assessorament i l'execució de mesures en matèria de conservació, estalvi i diversificació energètica, el foment de l'ús racional de l'energia i la promoció de les energies renovables i de la qualitat del subministrament energètic.  
  
Igualment, correspon a l'IVACE establir, gestionar i tramitar línies d'ajuda i incentius dirigits a la conservació, estalvi, diversificació, desenvolupament energètic i energies renovables.  
L'Ordre 19/2016, de 19 d'octubre, de la Conselleria d'Economia Sostenible, Sectors Productius, Comerç i Treball, estableix les bases reguladores per a la concessió d'ajudes de l'IVACE, en matèria d'energies renovables i biocarburants, d'acord amb el que disposa l'article 165 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, relatiu a les bases reguladores de la concessió de subvencions.  
Les ajudes d'aquesta convocatòria, incloses en el «Programa d'energies renovables i biocarburants - aplicacions tèrmiques» compten amb finançament del Fons Europeu de Desenvolupament Regional (FEDER), a través del Programa Operatiu FEDER de la Comunitat Valenciana 2014-2020, i s'inclouen dins de l'Eix Prioritari 4 «Afavorir el passe a una economia baixa en carboni en tots els sectors» puix que contribueixen al foment de l'ús dels recursos energètics renovables i a augmentar la participació i distribució de les energies renovables per a usos tèrmics, tot això encaminat a l'assoliment d'un sistema energètic sostenible, net i competitiu.  
Les ajudes previstes en aquestes bases es regeixen per l'article 41 del Reglament (UE) núm. 651/2014, de la Comissió, de 17 de juny de 2014, pel qual es declaren determinades categories d'ajudes compatibles amb el mercat interior en aplicació dels articles 107 i 108 del Tractat (DO L187/1, 26.06.2014). No obstant això, queden excloses del règim anterior les ajudes dirigides a activitats no econòmiques de determinades entitats beneficiàries (entitats sense ànim de lucre i administracions públiques) per no tindre tots els requisits de l'article 107.1 del Tractat, concretament per no comportar un avantatge econòmic per a una determinada empresa i, per tant, no estan subjectes a l'obligació de notificació prèvia a la Comissió Europea. Sota la denominació «Ajudes de l'Institut Valencià de Competitivitat Empresarial (IVACE) en matèria d'energies renovables i biocarburants», les ajudes previstes en aquesta resolució han sigut registrades per la Comissió Europea, amb número d'identificació d'ajuda estatal SA.48090.  
Per això, i en virtut del que disposen l'article 160.4 de la Llei 1/2015, de 6 de febrer, de la Generalitat, d'hisenda pública del sector públic instrumental i de subvencions, i l'article 3 de l'Ordre 19/2016, de 19 d'octubre, resolc:  
  
Article 1. Objecte de la resolució  
1. L'objecte d'aquesta resolució és convocar, en el marc del Pla d'Energia Sostenible de la Comunitat Valenciana 2020 (PESCV2020), i també del Pla d'Energies Renovables (PER) 2011-2020, les ajudes de l'Institut Valencià de Competitivitat Empresarial (IVACE) per a l'impuls d'actuacions encaminades a l'explotació dels recursos energètics renovables i fomentar l'ús dels biocarburants, a càrrec del pressupost de l'IVACE de l'exercici 2019.  
2. Les bases reguladores d'aquesta convocatòria són les aprovades per l'Ordre 19/2016, de 19 d'octubre, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió d'ajudes per l'Institut Valencià de Competitivitat Empresarial (IVACE) en matèria d'energies renovables i biocarburants, publicades en el DOGV núm. 7903, de 25 d'octubre de 2016; en aquestes bases s'estableixen les condicions de les ajudes en tot allò no previst en aquesta convocatòria.  
  
Article 2. Dotació pressupostària  
1. D'acord amb el que estableix la Llei 28/2018, de 28 de desembre, de pressupostos de la Generalitat per a l'exercici 2019, les ajudes concedides per l'IVACE en matèria d'energies renovables i biocarburants es finançaran a càrrec de la línia pressupostària següent i amb l'import global màxim que s'indica a continuació.  
  
Codi de la línia Denominació de la línia Import  
T5218000 Energies renovables   
 i biocarburants 2.000.000 -  
  
La distribució pressupostària entre les distintes actuacions objecte de suport serà la següent:  
a) Programa d'energies renovables i biocarburants - aplicacions tèrmiques: 1.500.000 ?.  
b) Programa d'energies renovables i biocarburants - aplicacions elèctriques: 500.000 ?.  
2. Les ajudes previstes per a les actuacions englobades en el Programa d'Energies Renovables i Biocarburants - Aplicacions Tèrmiques tindran finançament del Fons Europeu de Desenvolupament Regional (FEDER), en un percentatge del 50 %, a través del Programa Operatiu FEDER de la Comunitat Valenciana 2014-2020, mitjançant l'eix prioritari 4 «Afavorir el pas a una economia baixa en carboni en tots els sectors», prioritat d'inversió 4.a (Foment de la producció i distribució d'energies renovables) i objectiu específic 4.1.2 (Augmentar la participació i distribució de les energies renovables per a usos tèrmics).  
  
Les ajudes previstes per a les actuacions englobades en el Programa d'Energies Renovables i Biocarburants - Aplicacions Elèctriques tindran finançament exclusivament amb fons de la Generalitat.  
Així mateix, les actuacions d'energia solar fotovoltaica aïllada o mixta eòlica-fotovoltaica aïllada, les actuacions d'energia eòlica aïllada i les actuacions d'energia minihidràulica aïllada tindran suport exclusivament amb fons de la Generalitat, fins a un màxim de 500.000 euros.  
  
Mitjançant una resolució de la Direcció General de l'IVACE es podrà reajustar aquesta distribució pressupostària entre els distints programes, d'acord amb les sol·licituds d'ajuda presentades.  
A l'efecte de distribució del pressupost disponible, abans de la concessió de les ajudes es tindran en compte les obligacions econòmiques degudament adquirides derivades d'exercicis anteriors.  
3. En tot cas, es podrà incrementar el finançament quan es produïsca un augment del crèdit disponible procedent d'altres convocatòries en què s'hagen resolt sol·licituds per import inferior a la despesa inicialment prevista, o d'aquelles de les quals es deriven obligacions liquidades o reconegudes per import inferior a l'ajuda que va ser concedida en el seu moment, o bé quan aquest augment siga conseqüència d'una generació, ampliació o incorporació de crèdit. L'efectivitat de la quantia addicional queda condicionada a la declaració de disponibilitat del crèdit, a l'aprovació de la modificació pressupostària que escaiga i a la publicació de la modificació de la convocatòria en la Base de Dades Nacionals de Subvencions (BDNDS) i en el Diari Oficial de la Generalitat Valenciana (DOGV), sense necessitat d'obertura d'un termini addicional per a presentar noves sol·licituds.  
  
Article 3. Actuacions objecte d'ajuda  
1. Les actuacions objecte d'ajuda es resumeixen en el quadre següent, classificades per programes segons aplicacions:  
2. El projecte objecte de subvenció haurà d'estar dins del territori de la Comunitat Valenciana.  
3. Només es consideraran objecte de suport els projectes i/o instal·lacions noves que estiguen constituïdes per equips nous i sense ús previ i, en tot cas, l'import de les ajudes serà independent de la producció.  
4. Els projectes s'hauran d'executar en el marc d'un desenvolupament sostenible i de foment de la protecció i millora del medi ambient, i disposar, quan siga cofinançat per FEDER, d'un certificat que declare la no-afecció del projecte a la denominada Xarxa Natura, espai físic d'especial protecció mediambiental configurat així per la Unió Europea. L'obtenció d'aquest certificat serà gestionat per l'IVACE.  
  
5. Únicament en el cas de projectes de biomassa o biogàs -ambdós de caràcter industrial- per a producció d'energia tèrmica, podrà considerar-se que tinguen caràcter plurianual, tenint en compte els requisits següents:  
a) Haurà d'indicar-se en la memòria tècnica cada una de les seues fases i l'exercici en què es realitzaran.  
b) La sol·licitud d'ajuda haurà de presentar-se per a cada una de les fases en l'exercici en què s'executarà, sense que la concessió d'ajuda per a una d'aquestes condicione la de futures fases, llevat que el programa faça menció de procediments específics diferents.  
c) Les futures concessions se supeditaran a l'existència d'un programa que empare les actuacions proposades i els resultats aconseguits.  
6. Les ajudes hauran de produir un efecte incentivador. S'entendrà que hi ha efecte incentivador si abans de començar a treballar en el projecte o l'activitat s'ha presentat a l'IVACE la sol·licitud de l'ajuda. De conformitat amb el que disposa l'article 2.23 del Reglament núm. 651/2014, de la Comissió, de 17 de juny de 2014, s'entén que s'han iniciat els treballs si hi ha un compromís ferm irreversible anterior a la data de sol·licitud; les despeses en què poden incórrer en la realització d'estudis de viabilitat, la compra de terrenys o l'obtenció de permisos no suposaran l'incompliment de l'efecte incentivador, si bé podran ser objecte d'anàlisi individualitzat per l'IVACE als efectes de la seua verificació.  
7. La descripció i les particularitats de cada una de les actuacions s'especifiquen en l'annex d'aquesta resolució, a les quals seran aplicables la resta de requisits que s'estableixen en l'article 5 de l'Ordre 19/2016, de 19 d'octubre.  
  
Article 4. Restriccions i acumulació d'ajudes  
1. No seran subvencionables aquelles instal·lacions que siguen de caràcter obligatori en virtut de l'aplicació del Reial decret 314/2006, de 17 de març, pel qual s'aprova el Codi tècnic de l'edificació.  
  
No obstant això, en els casos en què en virtut de l'esmentat codi siga obligatòria la realització d'una instal·lació d'aprofitament d'energies renovables i la instal·lació realitzada supere justificadament aquesta obligació, es podrà subvencionar la instal·lació en els casos i els percentatges que considere l'IVACE.  
2. No seran subvencionables aquells projectes que hagen sigut completament finançats a través del Fons Estatal d'Inversió Local o del Fons Especial de l'Estat per a la Dinamització de l'Economia i l'Ocupació, creats pel Reial Decret llei 9/2008, de 28 de novembre; pel Fons Estatal per a l'Ocupació i la Sostenibilitat Local creat pel Reial Decret llei 13/2009, de 26 d'octubre; pel Pla Especial de Suport a la Inversió Productiva a municipis de la Comunitat Valenciana (2009-2011), constituït en el Decret llei 1/2009, de 20 de febrer; o en el marc del conveni de col·laboració entre l'Administració general de l'Estat i la Generalitat, per al desenvolupament d'un programa pilot de desenvolupament rural sostenible en les zones rurals de la Comunitat Valenciana, publicat mitjançant la Resolució de 15 de març de 2010, de la Direcció General de Desenvolupament Sostenible del Medi Rural.  
  
3. Les ajudes previstes en aquesta convocatòria que estiguen finançades amb fons FEDER seran incompatibles amb altres ajudes finançades amb fons comunitaris concedides per aquesta o una altra Administració.  
4. En tot cas, seran aplicables les regles d'acumulació previstes en l'article 14 de l'Ordre 19/2016, de 19 d'octubre.  
  
Article 5. Característiques de l'ajuda  
Les ajudes que s'estableixen en aquesta resolució tindran la consideració de subvenció, i tindran una intensitat de fins al 45 % del cost subvencionable del projecte, d'acord amb el que estableix l'article 41.7.a del Reglament (UE) núm. 651/2014, de la Comissió, de 17 de juny de 2014. No obstant això, la intensitat d'ajuda podrà incrementar-se fins a 10 punts percentuals per a les ajudes a les mitjanes empreses i fins a 20 punts percentuals per a les ajudes a les xicotetes empreses, i també als ajuntaments, entitats públiques i entitats i institucions sense ànim de lucre respecte de les seues activitats no econòmiques.  
  
  
Article 6. Entitats beneficiàries  
1. Podran acollir-se a aquestes ajudes qualsevol entitat o persona jurídica, de naturalesa pública o privada, incloent-hi les agrupacions sense personalitat jurídica i les comunitats de béns, i també empresàries o empresaris individuals.  
Queden excloses les comunitats de regants com a beneficiàries de les actuacions d'energia solar fotovoltaica (aïllada de la xarxa), instal·lacions mixtes eòlica + fotovoltaica (aïllada de la xarxa) i energia eòlica (aïllada de la xarxa). No podran ser beneficiàries les empreses de serveis energètics (ESE), entenent com a tals totes aquelles persones jurídiques que proporcionen serveis energètics en les instal·lacions o locals d'un usuari i afronten un cert grau de risc econòmic en fer-ho, excepte en el cas en què es duguen a terme instal·lacions centralitzades de producció i distribució d'energia tèrmica destinades a subministrar a més d'un usuari.  
Quan qui sol·licite l'ajuda tinga la condició d'empresària o empresari individual, només seran objecte de suport els projectes que estiguen associats al desenvolupament d'una activitat econòmica i el domicili social de l'activitat no estiga ubicat en un immoble que tinga o puga tindre ús residencial o d'habitatge.  
En general, no podran obtindre la condició de beneficiàries les entitats i persones físiques o jurídiques excloses o que no complisquen els requisits i les condicions de l'article 4 de l'Ordre 19/2016, de 19 d'octubre.  
2. A l'efecte d'aquesta resolució, es considerarà pime, segons l'annex I del Reglament (UE) núm. 651/2014, tota entitat, independentment de la seua forma jurídica, que exercisca una activitat econòmica que tinga els requisits següents:  
- Que ocupe menys de 250 persones  
- Que tinga un volum de negoci anual no superior a 56.664.885 d'euros, o bé un balanç general no superior a 81.932.677 d'euros.  
Així mateix, quan calga distingir entre xicotetes empreses i mitjanes empreses, s'entendrà per xicoteta empresa aquella unitat econòmica que ocupe menys de 50 persones i que tinga un volum de negoci anual o un balanç general no superior a 77.622.535 d'euros; microempresa es considerarà a aquella empresa que ocupe menys de 10 persones i el seu volum de negoci o el seu balanç general anual no supere els 2.000.000 d'euros.  
El còmput dels efectius i límits indicats, en el cas d'empreses associades o vinculades, s'efectuarà tal com disposa l'esmentat annex I del Reglament (UE) núm. 651/2014. Aquests criteris de còmput es poden consultar en la pàgina web http://www.ivace.es.  
  
Article 7. Presentació de sol·licituds  
1. Sol·licitud i memòria tècnica.  
La sol·licitud i la memòria tècnica s'hauran d'adequar als models normalitzats disponibles en la pàgina web http://www.ivace.es i la seua tramitació haurà de realitzar-se de manera electrònica per a tots els sol·licitants d'aquestes ajudes.  
La presentació electrònica requerirà que l'empresa sol·licitant dispose de firma electrònica avançada, bé amb el certificat reconegut d'entitat, bé amb el certificat reconegut per a ciutadans (persona física), ambdós emesos per l'Autoritat de Certificació de la Comunitat Valenciana, DNI electrònic, certificat de la Fabrica Nacional de Moneda y Timbre, i també els certificats reconeguts en la llista de confiança de prestadors de serveis de certificació establits a Espanya, publicat en la seu electrònica del Ministeri d'Energia, Turisme i Agenda Digital. La sol·licitud s'haurà de presentar en el registre telemàtic electrònic de l'IVACE accessible a través de la seua pàgina web http://www.ivace.es.  
  
2. Documentació que ha d'adjuntar la sol·licitud i la memòria tècnica. Aquesta documentació s'haurà de presentar, igualment, amb la utilització dels mitjans telemàtics proporcionats per l'IVACE.  
2.1. Documentació relativa a la personalitat de l'entitat sol·licitant: quan s'utilitze un sistema de firma electrònica avançada, la identitat s'entendrà ja acreditada per mitjà del mateix acte de la firma.  
a) Empreses i entitats sense ànim de lucre.  
a.1 Quan es tracte de sol·licitants la inscripció dels quals en el Registre Mercantil no siga obligatòria, hauran de presentar còpia del poder de representació registrat de qui firme la sol·licitud o, si escau, document equivalent segons les prescripcions legals. Igualment hauran de presentar còpia del contracte/acta de constitució i dels estatuts vigents registrats. Quan siga una societat la inscripció de la qual en el Registre Mercantil siga obligatòria, l'IVACE obtindrà la informació relativa a la personalitat jurídica de l'empresa sol·licitant, si bé podrà requerir directament a aquesta la presentació d'algun document concret.  
a.2. Quan el projecte siga presentat per una agrupació sense personalitat jurídica tindran la consideració de beneficiàries tots les entitats sol·licitants que hi participen. Es considera en aquest cas la presentació d'un projecte per dues o més entitats sol·licitants sense que entre elles existisca un nexe jurídic i sense perjudici que una de les participants siga la que assumisca la coordinació entre elles i davant de l'IVACE. En aquest cas, s'hauran de fer constar expressament, tant en la sol·licitud com en la resolució de concessió, els compromisos d'execució assumits per cada persona o entitat integrant de l'agrupació, i també l'import de subvenció que s'ha d'aplicar per cada una d'elles. En tot cas, s'haurà de nomenar una persona representant o apoderada única de l'agrupació, amb poders suficients per a complir les obligacions que, com a beneficiària, corresponen a l'agrupació.  
a.3. Ubicació exacta del projecte, amb indicació de les coordenades UTM de la instal·lació en l'apartat destinat per a això en la sol·licitud.  
a.4. Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre a l'entitat sol·licitant.  
a.5. En el cas d'empresàries o empresaris individuals, fitxa cadastral de l'immoble en què s'executarà el projecte, on es comprove que el seu ús principal no és el «residencial». Aquest document es pot obtindre en la Seu Electrònica del Cadastre (www.sedecatastro.gob.es).  
  
b) Entitats públiques  
- Acreditació de la representació legal de qui firme la sol·licitud.  
- Còpia d'un extracte o certificat bancari que justifique la titularitat del compte de cobrament de l'ajuda. La titularitat del compte haurà de correspondre a l'entitat sol·licitant.  
- Document de l'entitat que reflectisca l'existència d'una partida pressupostària per a l'execució del projecte objecte de subvenció.  
2.2. Documentació complementària de caràcter general per a totes les entitats sol·licitants.  
a) Excepte manifestació en contra, l'IVACE podrà obtindre directament les dades relatives al compliment de les obligacions tributàries davant de l'administració i obligacions davant de la Seguretat Social; en cas de no autoritzar-se s'hauran d'aportar aquests certificats, que en cas que la sol·licitant siga una entitat o organisme públic, podrà presentar una declaració responsable sobre el compliment d'aquestes obligacions, en virtut del que s'estableix en l'article 24.6 del Reial decret 887/2006, de 21 de juliol, relatiu a la simplificació de l'acreditació del compliment d'obligacions tributàries i amb la Seguretat Social.  
b) Documentació acreditativa de l'instrument ambiental a què estiga sotmesa l'activitat o les instal·lacions en què l'entitat sol·licitant executarà el projecte. Si està exempta o en tràmit d'obtenció, s'haurà d'aportar documentació que acredite aquesta circumstància, sense perjudici de l'aportació posterior.  
c) Quan l'import d'una despesa subvencionable supere, IVA exclòs, la quantia de 39.999,99 euros en el cas de cost per execució d'obra, o de 14.999,99 euros en el cas de subministrament o de serveis, l'entitat sol·licitant de l'ajuda haurà d'aportar també justificació d'haver sol·licitat com a mínim tres ofertes de diferents empreses proveïdores -sense vinculació entre elles- llevat que per les especials característiques de les despeses subvencionables no hi haja en el mercat suficient nombre d'entitats que ho realitzen, subministren o presten, i així es faça constar en un informe firmat pel seu representant legal que haurà de contindre almenys:  
- Quines van ser les característiques de les despeses que van fer impossible la localització d'un mínim de tres ofertes.  
- Una explicació de com es va realitzar la recerca d'empreses proveïdores.  
Aquest informe no serà admés com a justificant de la no-presentació de tres ofertes si l'argument es basa en:  
· Les característiques de l'empresa proveïdora (per exemple: «proveïdora habitual» o «empresa subministradora única» sense que en aquest cas s'aporten més dades que ho acrediten).  
· Les característiques genèriques del bé o servei (per exemple: «caràcter tecnològic del servei»).  
· Les característiques genèriques de l'empresa o entitat beneficiària (per exemple: «política de compres implantada i aprovada per la direcció», etc.).  
Així mateix, hauran d'adjuntar un annex a l'informe que documente com s'ha realitzat la recerca d'empreses proveïdores del bé o servei.  
  
La selecció de les ofertes haurà de realitzar-se entre empreses de les quals almenys dues d'aquestes no siguen empreses associades a la sol·licitant de l'ajuda i no forme part de la seua Junta Directiva o Consell d'Administració, ni tinguen drets de vot superiors al 50 %. La petició d'ofertes procurarà documentar-se de forma escrita. Les ofertes han d'estar suficientment detallades, i han d'especificar els treballs que s'han de realitzar i el seu preu. En tot cas, les ofertes han de contindre les dades que permeten la correcta identificació de l'empresa oferent (CIF, nom, adreça, telèfon, persona de contacte), data d'emissió i logotip corporatiu o segell d'aquesta. L'elecció entre les ofertes presentades haurà de recaure en la més econòmica, i s'haurà de justificar en un informe l'elecció en un altre sentit.  
Les tres ofertes hauran d'haver-se sol·licitat amb caràcter previ a la contractació del compromís per a la prestació del servei o l'entrega del bé. Únicament quedaran excloses del compliment d'aquest requisit aquelles entitats públiques que liciten l'actuació subvencionada pel procediment obert d'acord amb la Llei 9/2017, de 8 de novembre, de Contractes del Sector Públic, per la qual es transposen a l'ordenament jurídic espanyol les Directives del Parlament Europeu i del Consell 2014/23/UE, de 26 de febrer de 2014.  
d) Per a aquells projectes amb una inversió superior a 1.000.000 ?, en la memòria tècnica hauran d'incloure un pla específic de finançament del projecte on es faça una anàlisi de la capacitat que té qui sol·licita l'ajuda per a escometre el projecte presentat. En aquest estudi es podran analitzar aspectes com ara la relació entre cost del projecte i balanç general anual, cost del projecte i fons de maniobra, etc.  
En el cas d'entitats públiques no serà necessària la presentació d'aquest informe, ja que hauran d'aportar el document que reflectisca l'existència d'una partida pressupostària per a l'execució del projecte objecte de subvenció.  
2.3. Documentació específica en funció de l'actuació en què s'emmarque la sol·licitud.  
a) Les entitats sol·licitants d'aquestes ajudes que presenten projectes d'energia solar tèrmica, biomassa tèrmica, híbrida solar tèrmica/biomassa tèrmica o geotèrmica, totes elles per a producció d'aigua calenta sanitària i/o climatització de piscines, estaran obligades a presentar, a més, còpia de la sol·licitud de llicència d'obres de l'edificació/piscina, fitxa cadastral de l'immoble, últim rebut de pagament de l'Impost de Béns Immobles (IBI) o qualsevol altre document que acredite la data de construcció de l'edificació/piscina. En el cas que l'entitat sol·licitant siga un ajuntament, s'admetrà la presentació d'una declaració responsable en què s'indique que l'edificació/piscina està fora de l'àmbit d'aplicació del Codi tècnic de l'edificació.  
  
b) Les entitats sol·licitants d'aquestes ajudes que presenten projectes d'energia solar tèrmica estaran obligades a presentar, a més, còpia de la resolució de certificació del captador o sistema solar prefabricat emprat, d'acord amb el que estableix l'Ordre de 28 de juliol de 1980, per la qual s'aproven normes i instruccions tècniques complementàries per a l'homologació de panells solars, considerant les modificacions introduïdes per l'Ordre ITC/71/2007, de 22 de gener, per l'Ordre IET/401/2012, de 28 de febrer i per l'Ordre IET/2366/2014, d'11 de desembre, que modifiquen l'Ordre de 28 de juliol de 1980, per la qual s'aproven les normes i instruccions tècniques complementàries per a l'homologació dels panells solars. Aquesta resolució de certificació podrà estar emesa per la Secretaria General d'Energia del Ministeri d'Energia, Turisme i Agenda Digital o per qualsevol organisme de caràcter autonòmic amb competències en la matèria. Aquest certificat haurà d'estar vigent en la data presentació de la sol·licitud. Amb caràcter transitori, seran admeses les resolucions de certificació vigents emeses en els termes establits en la disposició addicional primera i en la disposició transitòria segona de l'esmentada Ordre IET/2366/2014, d'11 de desembre.  
  
- En el cas que en la resolució de certificació anteriorment esmentada no s'indiquen els paràmetres tècnics, especificacions i rendiments dels equips, s'haurà d'aportar, a més, còpia de l'informe d'assaig del captador o sistema solar prefabricat usat, emés per un laboratori acreditat, entenent com a tals els indicats en les esmentades Ordre ITC/71/2007, Ordre IET/401/2012 i Ordre IET/2366/2014.  
  
- Excepcionalment, per a projectes d'energia solar tèrmica de caràcter innovador o per a aplicacions especials, podran ser acceptats captadors solars que per les seues característiques no els siga aplicable la resolució de certificació o informe d'assaig indicats anteriorment. En tot cas, quedarà a criteri de l'IVACE l'acceptació d'aquests i també la documentació a exigir a les entitats sol·licitants per a la valoració de les prestacions energètiques dels sistemes usats.  
c) Les entitats sol·licitants d'aquestes ajudes per a les actuacions d'energia solar fotovoltaica aïllada o mixta eòlica-fotovoltaica aïllada estaran obligades a presentar, a més, juntament amb la sol·licitud, la documentació següent:  
- Còpia del certificat de compliment de la norma IEC 61084 o UNE-EN-61948, en el cas d'usar mòduls de silici cristal·lí, de la norma IEC 61430 o UNE-EN 61601, en el cas d'instal·lar mòduls fotovoltaics de capa prima, o de la norma UNE-EN 62250, en el cas d'utilitzar mòduls de concentració, emés per una entitat degudament acreditada amb seu en algun país pertanyent a la Unió Europea.  
  
- Còpia del certificat de compliment de la norma UNE-EN 61385-1 i 2 sobre seguretat dels mòduls fotovoltaics usats, emés per una entitat degudament acreditada amb seu en algun país pertanyent a la Unió Europea.  
- En el cas de tractar-se d'instal·lacions associades al bombament o extracció d'aigües subterrànies, hauran de presentar l'informe favorable o la resolució de concessió d'aprofitament d'aigües i/o d'inscripció en el Registre d'Aigües, atorgat per la confederació hidrogràfica corresponent.  
d) Quan les actuacions objecte de subvenció requerisquen, d'acord amb la legislació i la normativa vigent, projecte tècnic subscrit per tècnic competent, l'entitat sol·licitant haurà de presentar aquest projecte, i sotmetre'l a informe del personal tècnic designat a aquest efecte per l'IVACE, d'acord amb el que disposa l'article 164.h de la Llei 1/2015, de 6 de febrer, de la Generalitat. Els projectes tècnics que, d'acord amb la legislació vigent, hagen de ser redactats i firmats per personal tècnic titulat competent i es presenten sense el visat del col·legi professional corresponent, hauran d'adjuntar una declaració responsable del personal tècnic titulat competent projectista, segons el model disponible en el web http://www.ivace.es. Si no es presenta el projecte tècnic juntament amb la sol·licitud d'ajuda, podrà presentar-se en la fase de justificació.  
  
e) Les entitats sol·licitants d'ajudes que presenten projectes d'energia minihidràulica hauran de presentar un informe favorable o una resolució de concessió d'aprofitament d'aigües atorgat per la confederació hidrogràfica corresponent, quan siga necessari per al funcionament de la instal·lació projectada.  
f) Les entitats sol·licitants d'ajudes que presenten projectes d'equips de tractament en camp de biomassa per a estellament o empacat hauran de presentar, a més, una autorització de recollida de biomassa per a les ubicacions en què es tinga previst el funcionament de la maquinària objecte de sol·licitud d'ajuda, i especificar les condicions jurídiques, tècniques i econòmiques de la recollida.  
g) Les entitats sol·licitants d'ajudes que presenten projectes d'adaptació de camions cisterna amb equips específics per a la distribució i/o subministrament de biomassa hauran de presentar, a més, els contractes o precontractes de subministrament de la biomassa transportada i especificar les quantitats anuals que s'ha de subministrar a cada client.  
h) Les entitats sol·licitants d'ajudes que presenten projectes de biomassa tèrmica hauran de presentar, a més, un catàleg del fabricant per al model de caldera emprat, on es descriguen les característiques tècniques i de funcionament d'aquesta, incloent-hi la declaració CE de conformitat del fabricant de l'equip. S'haurà d'acreditar un rendiment mínim a potència nominal del 75 per cent amb el tipus de combustible usat.  
  
i) Les entitats sol·licitants de les actuacions d'energia solar fotovoltaica aïllada o mixta eòlica-fotovoltaica aïllada, energia eòlica aïllada i energia minihidràulica aïllada hauran de presentar, a més, la documentació següent:  
- Documentació acreditativa que la connexió del consum a la xarxa elèctrica de distribució és inviable des del punt de vista tècnic, mediambiental i/o econòmic. La justificació de la inviabilitat tècnica i/o econòmica es realitzarà a partir la notificació de la companyia elèctrica distribuïdora on s'establisquen les condicions per a la connexió del subministrament.  
j) Les entitats sol·licitants d'ajudes que presenten projectes d'energia eòlica aïllada en instal·lacions associades al bombament o extracció d'aigües subterrànies hauran de presentar un informe favorable o resolució de concessió d'aprofitament d'aigües i/o d'inscripció en el Registre d'Aigües, atorgat per la confederació hidrogràfica corresponent.  
k) Les entitats sol·licitants d'ajudes que presenten projectes d'injecció de biogàs (biometà) a la xarxa de gas natural hauran de presentar l'autorització de la companyia distribuïdora de gas de la zona en què s'indiquen les condicions d'accés a la seua xarxa.  
l) Les entitats sol·licitants d'ajudes que presenten projectes d'energia geotèrmica amb bomba de calor, hauran de presentar fitxa tècnica o fulla de característiques tècniques i declaració CE de la bomba de calor.  
3. El sistema de control que l'IVACE aplicarà en relació amb les declaracions responsables presentades serà per mostreig, d'acord amb el que estableix l'article 6.4 del Decret 165/2010, de 8 d'octubre, del Consell.  
4. Examinada la documentació aportada, si aquesta no té els requisits exigits, es requerirà l'entitat sol·licitant perquè, en un termini de 10 dies, esmene la falta o adjunte la documentació necessària amb indicació que, si no ho fa així, es considerarà que desisteix de la sol·licitud.  
  
Els requeriments a què es fa referència en aquest article, i també qualsevol altre que puga realitzar l'IVACE i que siguen necessaris per a la resolució de l'expedient, s'efectuaran de forma telemàtica, sense perjudici del que estableix l'article 41 i següents de la Llei 39/2015. Els requeriments, les notificacions, les comunicacions o la documentació dels procediments emesos per mitjà de firma electrònica avançada gaudiran de validesa i eficàcia, en els termes que preveu la Llei 39/2015, d'1 d'octubre, del procediment administratiu comú de les administracions públiques.  
Les notificacions que es realitzen per mitjans electrònics s'entendran practicades o rebutjades en els termes que s'indiquen en l'article 43 de la Llei 39/2015.  
L'aportació de documents en contestació als requeriments mencionats s'haurà de realitzar a través de Registre Electrònic, accedint a l'adreça web < http://www.ivace.es.  
Així mateix, es podrà requerir de l'entitat sol·licitant qualssevol altres dades, documents i informes complementaris que siguen necessaris per a la resolució de l'expedient.  
5. Les sol·licituds s'hauran de presentar abans de l'inici del projecte, amb la qual cosa es garanteix l'efecte incentivador de l'ajuda. Les entitats sol·licitants podran executar els projectes una vegada presentada la sol·licitud, sense esperar que la concessió de l'ajuda es produïsca i sense que això prejutge la decisió que finalment s'adopte.  
6. Es delega en les persones que posseïsquen la direcció de l'àrea o, si escau, departament o servei competent per a gestionar la convocatòria la resolució de les incidències produïdes amb anterioritat a la concessió, en especial les referides a desistiments, canvi de sol·licitant i/o canvi de projecte.  
  
Article 8. Lloc de presentació de sol·licituds i termini  
1. Les sol·licituds i la documentació annexa s'han de presentar en el Registre Electrònic de la Generalitat.  
2. El termini de presentació de sol·licituds s'iniciarà l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i finalitzarà el dia 10 de maig de 2019 a les 23:59.59 hores.  
3. A fi de potenciar l'èxit dels objectius d'aquesta resolució, l'IVACE podrà traslladar les sol·licituds a altres programes o convocatòries d'ajudes, i també acollir projectes d'altres convocatòries d'ajudes de l'Institut, sempre que les característiques dels programes ho permeten.  
  
  
Article 9. Instrucció de sol·licituds  
L'òrgan instructor del procediment de concessió d'ajudes serà la Unitat IVACE Energia.  
El procediment de concessió de subvencions regulades en aquesta resolució serà el de concurrència competitiva, d'acord amb el que estableixen l'article 164 de la Llei 1/2015, de 6 de febrer, de la Generalitat, i l'article 22 de la Llei 38/2003, general de subvencions, d'acord amb els principis de publicitat, transparència, igualtat i no discriminació; per tant, la concessió de les ajudes es realitzarà per mitjà de la comparació de les sol·licituds presentades, a les quals s'aplicaran els criteris de valoració per a l'atorgament de les ajudes fixats en l'annex en cada una de les actuacions, i s'establirà una prelació segons la puntuació obtinguda respectant els límits pressupostaris disponibles.  
L'òrgan instructor verificarà de cada sol·licitant i dels projectes presentats el compliment dels requisits exigits en la convocatòria, i si està d'acord amb aquesta analitzarà els projectes presentats i aplicarà els criteris de valoració aplicables a cada actuació i, en el cas de tindre finançament europeu, els criteris de selecció del Programa Operatiu FEDER de la Comunitat Valenciana 2014-2020. Com a resultat, l'òrgan instructor emetrà una preavaluació que serà elevada a la comissió a la qual fa referència l'article següent.  
  
El òrgan instructor podrà requerir l'entitat sol·licitant per a l'aportació addicional de qualssevol altres documents, informes o dades complementàries que considere necessàries per a resoldre sobre la sol·licitud presentada.  
  
Article 10. Comissió d'avaluació i concessió de les ajudes  
1. Després dels actes d'instrucció i l'aplicació dels criteris de valoració per a l'atorgament de les ajudes realitzats per l'òrgan instructor, la preavaluació que resulte serà sotmesa a una comissió d'avaluació.  
  
2. Aquesta comissió estarà composta per la persona que ocupe la Direcció General de l'IVACE, qui assumirà la Presidència de l'òrgan; per tres integrants de la Unitat IVACE Energia -una de les quals assumirà la secretaria de la comissió-, i per una integrant de l'Àrea de Suport de l'IVACE, totes elles designades per la persona que ocupe la presidència de l'IVACE.  
En tot cas, es procurarà que en la composició de la comissió es respecte el principi de paritat d'homes i dones, i la capacitació i competència adequades.  
En l'exercici de les seues competències, la comissió podrà disposar de l'assistència tècnica que considere necessària.  
3. Si bé perquè un projecte puga ser aprovat ha d'obtindre una valoració mínima de 20 punts, la comissió podrà, quan el nombre de sol·licituds que superen aquest llindar mínim no permeta concedir el percentatge màxim d'ajuda en funció del pressupost disponible:  
  
- Mantindre el percentatge màxim d'ajuda, i ajustar, per a això, la nota de tall a l'alça, de manera que s'equilibre el pressupost disponible amb l'import total de les sol·licituds de subvenció que han superat el llindar mínim, o bé,  
- Distribuir el pressupost disponible segons la puntuació obtinguda, reduint el percentatge d'ajuda concedida proporcionalment a l'esmentada puntuació, a fi d'arribar a un major nombre de sol·licitants que reben ajuda.  
La comissió optarà per una o l'altra mesura valorant el màxim efecte de les ajudes.  
En cas d'empat, s'utilitzaran els criteris previstos en l'Ordre 19/2016, de 19 d'octubre.  
4. De les reunions de la comissió s'elevarà l'acta ?amb la proposta d'adjudicació hi continguda- a la presidència de l'IVACE.  
5. Vista la proposta continguda en l'acta de la comissió, la presidència de l'IVACE resoldrà sobre l'adjudicació de les ajudes, en fixarà expressament la quantia i incorporarà, si escau, les condicions i les obligacions a què hagen de subjectar-se les entitats beneficiàries.  
6. La resolució motivada de concessió es notificarà de forma individualitzada de forma telemàtica.   
7. L'adjudicació de les ajudes es publicarà a través de la Base de Dades Nacionals de Subvencions i podrà consultar-se en http://www.pap.minhap.gob.es/bdnstrans/index, en compliment del que estableix la Llei 38/2003, de 17 de novembre, general de subvencions, sobre publicitat de les subvencions concedides. Així mateix es considerarà que amb la recepció de la notificació de l'ajuda l'entitat beneficiària accepta la seua inclusió en la llista d'operacions contemplada en l'article 115, apartat 2, del Reglament (UE) núm. 1303/2013 del Parlament Europeu i del Consell de 17 de desembre de 2013.  
8. El termini màxim per a resoldre i notificar la concessió d'ajudes serà de sis mesos comptadors des del dia de la publicació de l'extracte de la convocatòria en el Diari Oficial de la Generalitat Valenciana (DOGV). Transcorregut el termini sense que s'haja notificat resolució expressa, les sol·licitants entendran desestimades les seues sol·licituds per silenci administratiu, tot això sense perjudici de l'obligació de resoldre expressament que incumbeix a l'Administració.  
9. La resolució de concessió i/o denegació posa fi a la via administrativa; es delega en la Direcció General de l'IVACE la resolució dels recursos de reposició.  
  
Article 11. Obligacions de les entitats beneficiàries  
Sense perjudici del que disposen l'article 12 de l'Ordre 19/2016, de 19 d'octubre, i l'article 14 de la Llei 38/2003, de 17 de novembre, general de subvencions, seran obligacions de les entitats beneficiàries:  
  
a) Realitzar el projecte objecte de subvenció en la forma descrita en la memòria presentada juntament amb la sol·licitud normalitzada, i de manera que es complisca la finalitat de les ajudes, i respectar les inversions elegibles indicades en la notificació de concessió i pels imports que s'hi especifiquen. Així mateix, haurà d'acreditar la seua realització en la forma fixada en la notificació de l'ajuda i en les instruccions de justificació d'ajudes aprovades a aquest efecte per resolució de la Direcció General de l'IVACE, que seran publicades en la pàgina web http://www.ivace.es i l'execució del projecte haurà de respectar, en tot cas, el calendari marcat en la memòria inicial o en les reformulacions posteriors.  
  
Qualsevol modificació del projecte ?incloent-hi el canvi de l'entitat beneficiària a qui competeix la seua execució- haurà de tindre l'aprovació prèvia de l'IVACE, sol·licitada i justificada per escrit fins a dos mesos abans de la finalització del termini de justificació del projecte, i no podrà comportar, en cap cas, una alteració del contingut essencial del projecte o d'algun dels aspectes que van ser tinguts en compte per a la seua valoració. Podran validar-se, sense necessitat d'autorització prèvia, aquelles modificacions que comporten una variació en els imports objecte de suport per concepte de despesa inferior o igual al 20 per cent de la quantitat a justificar dels dits conceptes, o no afecten qüestions fonamentals, sempre que es justifique adequadament en l'informe final perquè, a criteri del personal tècnic de l'IVACE que verifica la justificació de l'ajuda, s'hi puga admetre.  
b) Respondre de la veracitat dels documents aportats.  
c) Actualitzar la documentació presentada que haguera patit alguna modificació o la vigència de la qual haguera finalitzat, i comunicar altres ajudes públiques o privades que haguera obtingut o sol·licitat per als mateixos costos subvencionables.  
d) Complir les seues obligacions fiscals i amb la Seguretat Social de manera que quede acreditada aquesta circumstància en el moment previ a l'atorgament de l'ajuda i al del reconeixement de l'obligació per IVACE, en els termes establits en la normativa vigent en la matèria.  
  
e) Acreditar la seua personalitat jurídica, referida al moment de sol·licitud de l'ajuda, de la forma i en el termini que establisca l'IVACE.  
f) Disposar de llibres comptables i registres diligenciats i la resta de documents degudament auditats en els termes exigits per la legislació mercantil, i també els estats comptables. En l'execució de les operacions s'haurà de mantindre, a més, un sistema de comptabilitat separat o un codi comptable adequat en relació amb totes les transaccions relacionades amb l'operació, sense perjudici de les normes de comptabilitat nacional. En aquest sentit, hauran de presentar en el compte justificatiu de la subvenció una llista en què en cada apunt que es faça d'una despesa, un pagament o un ingrés i un cobrament en el llibre diari de comptabilitat segons el Pla General Comptable (PGC), es reflectisca la quantia d'aquest apunt que té relació amb la subvenció concedida, i s'ha d'indicar en aquesta llista tant el número d'apunt i l'assentament del llibre diari, com el subcompte del PGC i l'import del subcompte que correspon a la subvenció concedida, llevat que les empreses beneficiàries ja disposen d'un sistema de comptabilitat separada que permeta apreciar la traçabilitat ací esmentada.  
g) Respondre del fet que les actuacions objecte de subvenció estiguen realitzades per empreses instal·ladores que complisquen els requisits establits reglamentàriament.  
h) Indicar si el projecte està subjecte a declaració d'impacte ambiental d'acord amb la legislació vigent.  
i) Respectar en els projectes els principis següents:  
- L'execució dels projectes no haurà de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat o orientació sexual, i hauran de facilitar, o almenys no impedir, l'accessibilitat per a les persones amb diversitat funcional.  
- Les inversions subvencionades s'hauran de mantindre inalterables durant els cinc anys següents al cobrament de la subvenció. Aquest requisit s'incomplirà si s'incorre en qualsevol de les circumstàncies següents:  
· El cessament ?excepte en els casos de fallida no fraudulenta- o la relocalització d'una activitat productiva fora de la Comunitat Valenciana.  
· Un canvi en la titularitat d'un element d'infraestructura que proporcione a una empresa o un organisme públic un avantatge indegut.  
  
· Un canvi substancial que afecte la naturalesa, els objectius o les condicions d'execució de l'operació, de manera que es menyscaben els objectius originals.  
. La relocalització de l'activitat productiva fora de la Unió Europea durant els 10 anys següents al cobrament de la subvenció, excepte quan la beneficiària siga una pime o s'indiquen uns terminis diferents en la resolució de concessió.  
j) Executar les instal·lacions amb compliment dels reglaments i les normatives que els siguen aplicables i disposar de les llicències i autoritzacions administratives corresponents.  
k) Inserir en el material divulgatiu relacionat amb la difusió del projecte el logotip de l'IVACE disponible en http://www.ivace.es, i complir, si escau, les obligacions relatives a la publicitat comunitària indicades en l'article 14 d'aquesta resolució.  
l) Els documents justificatius de les despeses corresponents al projecte subvencionat hauran de conservar-se durant el període mínim establit en el Reglament (UE) núm. 1303/2013, del Parlament Europeu i del Consell, de 17 de desembre de 2013.  
En aquest sentit, els documents es conservaran bé en forma d'originals o de còpies compulsades d'originals, o bé en suports de dades comunament acceptats, en especial versions electròniques de documents originals o documents existents únicament en versió electrònica. Els documents s'hauran de conservar en una forma que permeta la identificació dels interessats durant el període necessari per als fins per als quals es van recollir les dades o per a aquells que tracten ulteriorment. Quan els documents només existisquen en versió electrònica, els sistemes informàtics utilitzats hauran de complir les normes de seguretat acceptades que garantisquen que els documents conservats s'ajusten als requisits legals nacionals i són fiables a l'efecte d'auditoria.  
m) Quan l'entitat beneficiària siga una entitat local, haurà d'acreditar estar al corrent en el compliment de l'obligació de rendició dels seus comptes anuals davant de la Sindicatura de Comptes.  
n) Les entitats beneficiàries que reben subvencions o ajudes, pel període d'un any, per imports superiors a 100.000 euros ?o quan almenys el 40 per cent del total dels seus ingressos anuals tinguen caràcter d'ajuda o subvenció pública i arriben com a mínim a la quantitat de 5.000 euros- o a 10.000 euros, hauran de complir les exigències establides respectivament en l'article 3, apartats 1.b i 2 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana per a aquests casos.  
  
Article 12. Termini per a la realització i documentació justificativa de les inversions  
1. La liquidació de les ajudes s'efectuarà una vegada que s'execute el projecte en la seua totalitat, o en les fases previstes en el cas de projectes plurianuals de biomassa o biogàs -ambdós de caràcter industrial- per a producció d'energia tèrmica, en les condicions fixades per a aquests últims en l'article 3 de la resolució, d'acord amb la sol·licitud presentada i en els termes fixats per a la concessió de l'ajuda.  
2. A l'efecte d'aquesta resolució, es considerarà que l'actuació o el projecte està executat totalment quan els equips instal·lats, i també, si escau, les instal·lacions receptores o de consum final de l'energia estiguen en funcionament o, almenys, en capacitat de funcionar; en tot cas, el criteri de l'IVACE prevaldrà en cas de dubte.  
  
3. Les entitats beneficiàries hauran d'acreditar la realització de l'actuació objecte de la subvenció en la forma fixada en la notificació de concessió de l'ajuda i en les instruccions de justificació d'ajudes que seran publicades en la pàgina web http://www.ivace.es, amb data límit, per al cas d'aplicacions tèrmiques, de 2 de març de 2020, llevat que per circumstàncies concurrents es determine un termini distint en la resolució de concessió de l'ajuda. En el cas d'aplicacions elèctriques, actuacions d'energia solar fotovoltaica aïllada o mixta eòlica-fotovoltaica aïllada, energia eòlica aïllada i energia minihidràulica aïllada, s'haurà d'acreditar la realització de l'actuació objecte de subvenció amb data límit de 20 desembre de 2019 i, igualment, per determinades circumstàncies, podrà fixar-se un termini diferent de justificació en la resolució de concessió de l'ajuda.  
4. A l'efecte d'acreditar la realització de l'actuació objecte de subvenció, les entitats beneficiàries hauran de presentar els justificants de despesa i de pagament i la resta de documentació que s'indica a continuació, sempre que siguen de data posterior al registre d'entrada del document de sol·licitud d'ajuda:  
a) Justificants de despesa: s'hauran d'aportar factures i documents de valor probatori equivalent que complisquen el que disposa el reglament pel qual es regulen les obligacions de facturació, aprovat pel Reial decret 1619/2012, de 30 de novembre, i la resta de normativa vigent. Només seran considerats vàlids els justificants de despesa que es referisquen a l'entitat sol·licitant de l'ajuda. Les factures o documents equivalents, hauran de reflectir les unitats d'obra executades, quantitat i imports parcials. No seran admeses les factures o documents equivalents que només incloguen l'import total com partida alçada de tots els treballs realitzats.  
b) Justificants de pagament: seran vàlids els següents:  
- Pagaments per mitjà d'entitat financera: còpia de l'extracte bancari juntament amb la còpia del xec nominatiu o de l'ordre de transferència que acredite que el destinatari del pagament coincideix amb l'emissor de la factura.  
- No podran ser subvencionades les despeses que siguen finançades per mitjà de mecanismes d'arrendament financer, lísing o rènting o semblants, ni aquelles accions finançades per tercers, per mitjà de convenis o contractes en què la propietat dels béns objecte de l'acció no pertanga a l'entitat beneficiària dins del període subvencionable.  
  
- Només seran considerats vàlids els justificants de pagament que acrediten que el pagament l'ha realitzat qui sol·licita i percep l'ajuda i, en el cas de transferències bancàries, en el compte d'origen haurà de constar com a titular.  
- No es consideraran vàlids els pagaments en efectiu ni els ingressos bancaris per caixa.  
- No s'acceptaran aquells documents de pagament que, fins i tot sent conformes amb els requisits formals indicats anteriorment, no permeten identificar clarament a quines factures estan vinculats.  
- No s'acceptaran els pagaments efectuats a través de modalitats de finançament que comporten la transferència directa de fons des de l'entitat financera a l'emissor de la factura.  
- Els justificants de despesa (factures) presentats hauran d'estar pagats en la seua totalitat, incloent-hi els impostos corresponents, amb anterioritat a la finalització del termini de justificació. Aquest requisit s'aplicarà amb independència del percentatge d'imputació d'una despesa al projecte. No seran considerades vàlides les factures que només estiguen pagades de forma parcial.  
c) Acreditació de garanties. S'hauran d'acreditar les garanties mínimes exigides d'acord amb el que s'ha establit en cada actuació de l'annex d'aquesta resolució.  
- Equips principals: el certificat de garantia haurà d'estar emés, firmat i segellat pel fabricant o distribuïdor exclusiu, incloent-hi els corresponents números de sèrie de fabricació.  
- Instal·lació: el certificat de garantia haurà d'estar emés, firmat i segellat per l'empresa instal·ladora.  
d) Contracte de manteniment (preventiu i correctiu) per un període mínim de tres anys, firmat i segellat per l'empresa instal·ladora i l'entitat sol·licitant, per a les actuacions que s'indiquen a continuació:  
  
- Energia solar tèrmica.  
- Energia solar fotovoltaica aïllada o mixta eòlica-fotovoltaica aïllada.  
- Energia eòlica aïllada.  
- Biomassa tèrmica, en el cas d'emprar calderes amb potència superior a 70 kW per a instal·lacions en edificis.  
En el cas d'entitats públiques sotmeses a la Llei 9/2017, de 8 de novembre, de Contractes del Sector Públic, per la qual es transposen a l'ordenament jurídic espanyol les Directives del Parlament Europeu i del Consell 2014/23/UE, de 26 de febrer de 2014, el període màxim del contracte de manteniment serà d'1 any.  
e) Fotografies de la instal·lació i dels equips principals, en la ubicació definitiva. En el cas de projectes de bombes de calor que intercanvien calor amb el terreny, no s'exigirà la presentació d'aquestes fotografies.  
f) Compte justificatiu de les inversions, i també el document sobre llista d'apunts comptables, ambdós models seran facilitats per l'IVACE.  
  
g) Declaració responsable d'altres ajudes, subvencions, ingressos o recursos públics o privats que hagueren obtingut o sol·licitat per als mateixos costos subvencionables del projecte objecte de sol·licitud d'ajuda per aquesta convocatòria.   
h) Instrument ambiental a què estiga sotmesa l'activitat o les instal·lacions en què l'entitat sol·licitant haja executat el projecte, només en el cas que no haguera sigut presentat en la fase de sol·licitud per estar en tràmit d'obtenció.  
5. La liquidació de l'ajuda a aquells projectes subjectes a declaració d'impacte ambiental d'acord amb la legislació vigent es farà efectiva després de la presentació del document acreditatiu de la seua resolució, emesa per l'òrgan competent.  
6. En cap cas es liquidarà l'ajuda si no ha sigut presentada la documentació acreditativa del corresponent instrument de control ambiental, de conformitat amb les instruccions previstes en el portal de l'IVACE/zona descàrregues/ carpeta «Instruments mediambientals».  
7. La liquidació de l'ajuda als projectes d'equips de tractament en camp de biomassa per a l'estellament o empacat es farà efectiva després de la presentació d'un contracte de compravenda de la biomassa produïda on s'hauran d'especificar les condicions jurídiques, tècniques i econòmiques del subministrament i on haurà de constar, entre altres aspectes, que aquesta es dedicarà exclusivament a usos i aplicacions energètiques.  
8. Quan siga una entitat pública la beneficiària, haurà de presentar un certificat de la secretària o secretari, o bé de la interventora o interventor de l'entitat, del fet que el procediment de contractació del bé o servei subvencionat ha respectat la normativa vigent, i fer referència a la norma aplicada, el procediment utilitzat, la justificació d'aquest, les dades relatives a la publicació, si escau, i el número/codi de l'expedient de contractació.  
9. La liquidació de l'ajuda als projectes realitzats per empreses de serveis energètics (ESE) que duguen a terme instal·lacions centralitzades de producció i distribució d'energia tèrmica destinades a subministrar a més d'un usuari, es farà efectiva després de la presentació dels contractes de compravenda de l'energia produïda on s'hauran d'especificar les condicions jurídiques, tècniques i econòmiques del subministrament energètic para cada un dels usuaris.  
  
Article 13. Resolució d'incidències  
1. L'alteració d'algunes de les característiques del projecte la subvenció del qual haja sigut aprovada, l'incompliment de condicions i terminis establits en la resolució, l'execució parcial de la inversió, la insuficient justificació de les despeses efectivament realitzades i la concessió després de la presentació de la sol·licitud d'altres ajudes públiques o recursos privats per als mateixos costos, que en conjunt excedisquen els límits establits, podrà donar lloc a la minoració de la subvenció concedida. Aquests criteris seran aplicables per a determinar la quantitat que finalment haja de percebre l'entitat beneficiària i hauran de respondre al principi de proporcionalitat.  
  
2. L'incompliment de qualsevol dels requisits, condicions i la resta de circumstàncies que van donar lloc a l'atorgament de la subvenció, la variació de la finalitat de l'actuació o la falta de justificació de la realització del projecte, podrà donar lloc a la revocació de la subvenció i l'obligació de reintegrar les ajudes percebudes i els interessos de demora des del moment de pagament d'aquesta basant-se en el que disposa el títol II de Llei 38/2003, general de subvencions. De conformitat amb aquesta normativa, l'incompliment de l'obligació de reintegrament tindrà, entre altres efectes, la impossibilitat de ser beneficiària en successives convocatòries, sempre que estiga en període executiu.  
  
3. Es delega en les persones que tinguen la direcció d'àrea ?o, si escau, departament o servei de l'IVACE competents per a la gestió de les ajudes- la resolució de les incidències que es produïsquen després de la concessió, sense que en cap cas puguen comportar una modificació de la baremació efectuada per a l'adjudicació, en concret les que fan referència a renúncies, canvi d'entitat beneficiària, possibles pròrrogues per a l'execució i/o justificació d'aquest, canvi de projecte i possibles compensacions entre costos. La resolució relativa a les possibles minoracions o revocacions de les subvencions concedides es delega en la Direcció General de l'IVACE.  
  
Article 14. Difusió i publicitat  
1. La condició d'entitat beneficiària de l'ajuda implica, d'una banda, assumir la responsabilitat d'informar les parts intervinents en el projecte i la ciutadania del cofinançament d'aquest pel Fons Europeu de Desenvolupament Regional (FEDER) i per l'IVACE i la seua acreditació davant aquest organismo; i per un altre costat la seua inclusió en la llista d'operacions cofinançades pel Programa Operatiu FEDER 2014-2020, informació que podrà ser consultada en el lloc o portal d'internet que habilite a aquest efecte l'Administració.  
2. Per a complir amb les obligacions de difusió i amb les relatives a la publicitat comunitària, l'entitat beneficiària deurà:  
a) Incloure en tots els documents i accions d'informació i comunicació relacionats amb el projecte subvencionat (per exemple, informes, escrits, presentacions, esdeveniments, documentació de reunions, etc.):  
  
- el logotip d'IVACE  
- l'emblema de la Unió Europea  
- la referència al Fons Europeu de Desenvolupament Regional  
b) Durant l'execució del projecte deurà:  
- incorporar en la seua pàgina web (en el cas que en dispose) una breu descripció del projecte subvencionat amb els seus objectius i resultats on destaque el suport financer de l'IVACE i de la Unió Europea per haver sigut seleccionat el seu projecte en el Programa Operatiu FEDER de la Comunitat Valenciana 2014-2020.  
- col·locar un cartell informatiu sobre el projecte (d'una grandària mínima A3) en el qual haurà de mencionar el suport financer de la Unió Europea i de l'IVACE en un lloc visible al públic. Aquest cartell s'haurà de mantindre almenys fins al moment del pagament de l'ajuda.  
c) Haurà de conservar constància gràfica, documental o digital de les obligacions recollides en aquest article perquè estiguen a disposició de l'IVACE en el moment de la justificació del projecte, o de qualsevol òrgan de control que la requerisca.  
3. En l'apartat descàrregues del portal de l'IVACE http://www.ivace.es, hi ha disponible més informació sobre les obligacions relatives a informació i publicitat, així com els logotips de l'IVACE i l'emblema de la UE amb referència al Fons Europeu de Desenvolupament Regional, segons la normativa comunitària.  
  
Article 14. Marc normatiu comunitari  
A més del que es disposa en el preàmbul l'Ordre 9/2017, de 5 de maig, de la Conselleria d'Economia Sostenible, Sectors Productius, Comerç i Treball, que estableix les bases reguladores per a la concessió d'ajudes de l'IVACE en matèria d'estalvi i eficiència energètica seran aplicable les següents disposicions:  
- Reglament Delegat (UE) núm. 480/2014 de la Comissió de 3 de març de 2014, del Parlament Europeu i del Consell pel qual s'estableixen disposicions comunes relatives al Fons Europeu de Desenvolupament Regional, al Fons Social Europeu, al Fons de Cohesió, al Fons Europeu Agrícola de Desenvolupament Rural i al Fons Europeu Marítim i de la Pesca, i pel qual s'estableixen disposicions generals relatives al Fons Europeu de Desenvolupament Regional, al Fons Social Europeu, al Fons de Cohesió i al Fons Europeu Marítim i de la Pesca.  
  
- Reglament d'execució (UE) 821/2014 de la Comissió, de 28 de juliol de 2014, pel qual s'estableixen disposicions d'aplicació del Reglament 1303/2013 del Parlament Europeu i del Consell en allò que fa referència a les modalitats concretes de transferència i gestió de les contribucions del programa, la presentació d'informació sobre instruments financers, les característiques tècniques de les mesures d'informació i comunicació de les actuacions i el sistema per al registre i emmagatzematge de dades.  
- Qualsevol altra normativa que per la matèria li fora aplicable.  
  
Article 15. Transparència i prevenció del frau  
L'entitat beneficiària haurà de complir amb les mesures de transparència i prevenció del frau i aportar la documentació que així ho acredite:  
a) Mesures de transparència: quan l'import de la subvenció siga superior a 100.000 euros, o quan almenys el 40 % del total dels ingressos anuals de l'entitat beneficiària tinguen caràcter d'ajuda o subvenció pública, haurà d'acreditar haver complit amb la legislació bàsica sobre transparència, aportant una captura de pantalla de la seua pàgina web -o mig electrònic de finalitat similar- en la qual aparega la següent informació:  
- Contractes subscrits amb una Administració Pública, fent esment a les parts, l'objecte, termini de duració, import de licitació i d'adjudicació, el nombre d'empreses licitadores i el procediment utilitzat.  
  
- Convenis amb l'Administració Pública subscrits, fent esment a les parts, l'objecte, termini de duració i obligacions econòmiques convingudes, així com les seues possibles modificacions.  
- Subvencions i ajudes públiques rebudes, amb indicació del seu import i finalitat.  
b) Mesures de prevenció del frau:  
Les entitats beneficiàries han de tindre un comportament antifrau i col·laborar amb qualsevol altra Administració per a evitar comportaments fraudulents en la societat. En cas que qualsevol persona tinguera coneixement de fets que pogueren ser constitutius de frau o irregularitat relacionats amb les ajudes previstes en la present convocatòria podrà posar-los en coneixement a través del canal habilitat a aquest efecte per l'Oficina Nacional de Coordinació Antifrau en l'adreça web: http://igaepre.central.sepg.minhac.age/llocs/igae/és-ÉS/pàgines/Denam.aspx i de la bústia Control Antifrau del portal de l'IVACE: http://www.ivace.es.  
  
  
  
DISPOSICIONS FINALS  
  
Primera  
Es faculta la Direcció General de l'IVACE per a dictar les resolucions necessàries per al desenvolupament, eficàcia i execució d'aquesta convocatòria.  
  
Segona  
Aquesta resolució entrarà en vigor l'endemà de la publicació de l'extracte de la convocatòria en el Diari Oficial de la Generalitat Valenciana (DOGV).  
   
Contra aquesta resolució, que posa fi a la via administrativa, podrà interposar-se en el termini d'un mes recurs potestatiu de reposició davant el conseller d'Economia Sostenible, Sectors Productius, Comerç i Treball, de conformitat amb el que s'estableix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé en el termini de dos mesos recurs contenciós administratiu, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que es preveu en els articles 10 i concordants de la Llei 29/1998, de 13 de juliol, reguladora de la jurisdicció contenciosa administrativa, sense perjudici que puga interposar-se qualsevol altre recurs que s'estime oportú.  
  
València, 25 de febrer de 2019.- El president de l'IVACE: Rafael Climent González.  
  
  
ANNEX  
Actuacions en matèria d'energies renovables  
 i biocarburants objecte d'ajuda  
  
1. IMEREE - Energia solar tèrmica  
a) Aplicacions prioritàries  
- Instal·lacions per elements: sistemes d'energia solar per a calfament d'un fluid a partir de la captació de la radiació solar, per mitjà de captadors solars el coeficient global de pèrdues dels quals siga inferior a 9 W/ (m² ºC), incloent-hi les aplicacions següents:  
· Instal·lacions per a producció d'aigua calenta sanitària i/o calefacció per mitjà de circuit hidràulic de distribució.  
· Instal·lacions per a calfament de piscines cobertes.  
· Instal·lacions per a producció d'energia tèrmica per a aplicacions en empreses o en processos industrials (aigua calenta de procés o aire calent).  
- Instal·lacions amb sistemes prefabricats: sistemes indirectes d'energia solar per a calfament d'un fluid a partir de la captació de la radiació solar, bé siga com a sistema compacte o bé com a sistema partit. Els captadors solars han de tindre un coeficient de pèrdues inferior a 9 W/ (m² ºC). No es consideraran elegibles els equips directes.  
- Aplicacions especials: aplicacions de refrigeració, industrials o altres aplicacions amb temperatura de disseny superior a 60 ºC, i superant rendiments del 40 per cent, per a (tm-ta) = 60 ºC i una irradiància de 800 W/m² sobre la corba quadràtica de certificat del captador.  
- Projectes innovadors: aquells que complisquen els criteris definits en l'apartat d'energia solar tèrmica del Pla d'Energies Renovables (PER) 2011-2020. En tot cas, quedarà a criteri de l'IVACE l'acceptació d'aquests i també la documentació a exigir a les entitats sol·licitants per a la valoració de les prestacions energètiques dels sistemes utilitzats.  
  
- Rang energètic: amb independència de la seua modalitat, només es donarà suport a les instal·lacions amb una superfície útil (o d'obertura) a instal·lar superior a 5 m².  
b) Cost subvencionable.  
Es considerarà cost subvencionable:  
- Inversions en equips, muntatge i instal·lacions necessàries per a aconseguir l'objectiu d'utilització de les energies renovables.  
- En general, els costos d'inversió subvencionables corresponen als costos suplementaris suportats per l'entitat sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- Atés el caràcter complementari de les instal·lacions d'energia solar tèrmica, els costos objecte d'ajuda en aquest cas queden definits pel total dels costos per a la implantació de la instal·lació solar.  
- En el cas de sistemes de generació de fred associats a la generació de calor, es considerarà que forma part del cost subvencionable els equips de transformació calor/fred.  
- Tots els equips i instal·lacions han de complir la normativa vigent per a aquest tipus d'instal·lacions i el que estableix el plec de condicions tècniques de l'IDAE per a instal·lacions solars tèrmiques (PET-REV-gener 2009), excepte en el cas de projectes innovadors, aplicacions especials o aquells captadors que utilitzen com a fluid de treball l'aire i, en aquest cas, s'haurà de justificar el criteri de disseny i el càlcul usat.  
  
No es considerarà cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió; en tot cas, el criteri de l'IVACE prevaldrà en cas de dubte.  
  
c) Cost de referència  
- Es prendrà com a cost de referència, en relació amb els objectius energètics, una inversió màxima per unitat de superfície de captació instal·lada (superfície d'obertura) segons les característiques de cada projecte de:  
  
Categoria Cost de referència (?/m²)  
Sistema prefabricats 850,00 ?/m²  
Sistemes per elements Fins a 20 m² 850,00 ?/m²  
 Més 20 m² 750,00 ?/m²  
Aplicacions especials 1.015 ?/m²  
Projectes innovadors o aplicacions de refrigeració Fins a un 50 % més dels costos de referència definits anteriorment.  
  
  
  
- Aquests costos de referència s'apliquen de la mateixa manera a la fracció solar corresponent, per a instal·lacions híbrides solar tèrmica + biomassa tèrmica. A la instal·lació de biomassa tèrmica se li aplicaran els costos i els criteris corresponents a l'actuació de biomassa.  
- En tot cas, es considera que una instal·lació solar tèrmica està hibridada amb una de biomassa tèrmica, sempre que compartisquen elements bàsics i que la cobertura de les necessitats per a les quals estan dissenyades es duga a terme fonamentalment a partir d'aquestes dues fonts.  
d) Garanties mínimes exigides.  
- Equips principals (captadors solars): tres anys.  
- Instal·lació: tres anys.  
e) Modalitats d'explotació de la instal·lació:  
- En règim de propietat de l'usuari final de l'energia, i en aquest cas serà aquest qui sol·licita i percep l'ajuda.  
- A través d'empreses de serveis energètics (ESE) per a venda d'energia tèrmica final a tercers (usuari final de l'energia), i en aquest cas serà l'ESE qui actue com a sol·licitant/beneficiària de l'ajuda. Aquesta modalitat serà objecte de suport únicament en el cas en què es duguen a terme instal·lacions centralitzades de producció i distribució d'energia tèrmica destinades a subministrar a més d'un usuari.  
f) Criteris de valoració en l'aplicació d'ajudes públiques.  
A. Característiques del projecte (màxim 85 punts).  
A1. Rendiment del captador (màxim 40 punts).  
Es valoraran amb més puntuació els projectes que utilitzen captadors solars de més rendiment.  
A2. Garanties de la instal·lació (màxim 10 punts).  
Es valoraran amb més puntuació els projectes que posseïsquen equips amb més garanties que les mínimes exigides per aquesta resolució.  
A3. Mesura i monitorització (màxim 5 punts).  
Es valoraran amb més puntuació aquells projectes que posseïsquen equips de mesura i monitorització.  
A4. Ús de la instal·lació (màxim 5 punts).  
Es valoraran amb més puntuació els projectes d'ús col·lectiu davant dels d'ús individual.  
A5. Integració arquitectònica (màxim 5 punts).  
Es valoraran amb més puntuació els projectes amb integració arquitectònica.  
A6. Sector-tipus d'aplicació (màxim 10 punts).  
Es valoraran amb més puntuació els projectes realitzats en el sector indústria i serveis davant dels realitzats en altres àmbits.  
A7. Font usada com a suport (màxim 10 punts).  
Es valoraran amb més puntuació els projectes amb fonts de suport més respectuoses amb el medi ambient.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb més puntuació aquells projectes en què la superfície total de captació i el volum d'acumulació solar estiguen correctament dimensionats.  
  
2. IMEREH - Energia solar fotovoltaica (aïllada de la xarxa) i IMEREW - Instal·lacions mixtes eòlica + fotovoltaica (aïllada de la xarxa).  
a) Aplicacions prioritàries  
- Generació d'energia elèctrica a partir de la radiació solar, a través de mòduls fotovoltaics o a partir de l'energia del vent, per mitjà d'aerogeneradors, per a consum aïllat de la xarxa elèctrica de distribució (amb acumulació o sense d'energia elèctrica) per a aplicacions de:  
  
· Electrificació d'instal·lacions turístiques, refugis, masies, etc.  
· Il·luminació amb fanals autònoms.  
· Instal·lacions agrícoles o ramaderes: bombament d'aigua, sistemes de reg, electrificació de granges, etc.  
· Instal·lacions de senyalització i comunicació.  
· Altres específiques: protecció catòdica, oxigenació d'aigua, alimentació de vehicles elèctrics, generació d'hidrogen, etc.  
- Rang energètic: es donarà suport a les instal·lacions no connectades a xarxa amb potència fotovoltaica instal·lada no inferior a 0,5 kWp i no superior a 500 kWp. Amb caràcter excepcional es podrà donar suport a projectes amb potències majors, i en aquest cas s'aplicarà la indicada potència màxima als efectes de càlcul de l'ajuda.  
- Només es consideraran objecte de suport les instal·lacions destinades a proporcionar energia elèctrica a consums aïllats de la xarxa elèctrica de distribució i la connexió de les quals a aquesta siga inviable des del punt de vista tècnic, mediambiental i/o econòmic.  
- A aquestes instal·lacions serà aplicable el que estableix l'article 202.2.d de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
b) Cost subvencionable.  
Es considerarà cost subvencionable:  
- Inversions en equips, muntatge i instal·lacions necessàries per a aconseguir l'objectiu d'utilització de les energies renovables.  
- En general, els costos d'inversió subvencionables corresponen als costos suplementaris que suporta l'entitat sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- Tots els equips i les instal·lacions han de complir la normativa vigent per a aquest tipus d'instal·lacions i el que estableix el plec de condicions tècniques de l'IDAE per a instal·lacions solars fotovoltaiques aïllades de xarxa (PCT-A-REV-febrer 2009).  
No es considerarà cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió; en tot cas, el criteri de l'IVACE prevaldrà en cas de dubte.  
c) Cost de referència  
- Es prendrà com a cost de referència, en relació amb els objectius energètics, una inversió màxima per unitat de potència elèctrica instal·lada de:  
· Instal·lacions sense acumulació:  
  
Sistema Rang de potència Cost de referència  
Fotovoltaic P 10 kWp 1.600 ?/kWp  
 10 kWp < P 20 kWp (1.800 € 20\*P) ?/kWp  
 20 kWp < P 50 kWp (1.566 € 8,33\*P) ?/kWp  
 50 kWp < P 500 kWp (1.178 € 0,556\*P) ?/kWp  
Eòlic P 50 kW 2.500 ?/kW  
 50 < P 100 kW 2.200 ?/kW  
 P 100 kW 1.800 ?/kW  
  
  
· Instal·lacions amb acumulació: el cost de referència de les instal·lacions sense acumulació s'incrementarà en funció la capacitat nominal del sistema d'acumulació, mesurada en kWh, i de la tecnologia utilitzada, segons el que s'indica en la taula següent.  
  
 Cost de referència (?/kWh)  
Tecnologia de plom àcid 300  
Tecnologia d'ió liti 1.500  
  
  
d) Garanties mínimes exigides.  
- Mòduls fotovoltaics: huit anys.  
- Aerogeneradors (si escau): tres anys.  
- Instal·lació: tres anys.  
e) Criteris de valoració en l'aplicació d'ajudes públiques  
A. Característiques del projecte (màxim 85 punts).  
A1. Rendiment dels equips (màxim 40 punts).  
Es valoraran amb més puntuació els projectes que utilitzen captadors solars monocristal·lins seguits dels policristal·lins. Els projectes amb panells solars amorfs obtindran menys puntuació.  
En el cas de projectes d'instal·lacions mixtes eòlica-fotovoltaica es valoraran, a més, les hores equivalents de funcionament de l'aerogenerador, i s'atorgarà més puntuació a aquells projectes que tinguen més hores equivalents de producció elèctrica.  
A2. Sistema de seguiment (màxim 10 punts).  
Es valoraran amb més puntuació els projectes amb sistemes de seguiment solar.  
A3. Garanties de la instal·lació (màxim 10 punts).  
Es valoraran amb més puntuació els projectes que posseïsquen equips amb més garanties que les mínimes exigides per aquesta resolució.  
A4. Mesura i monitorització (màxim 5 punts).  
Es valoraran amb més puntuació aquells projectes que posseïsquen equips de mesura i monitorització.  
A5. Ús de la instal·lació (màxim 5 punts).  
Es valoraran amb més puntuació els projectes d'ús col·lectiu davant dels d'ús individual.  
A6. Integració arquitectònica (màxim 5 punts).  
Es valoraran amb més puntuació els projectes amb integració arquitectònica.  
A7. Sector-tipus d'aplicació (màxim 10 punts).  
Es valoraran amb més puntuació els projectes realitzats en el sector indústria i serveis davant dels realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb més puntuació aquells projectes en què els càlculs realitzats per l'entitat beneficiària siguen coherents amb el tipus de projecte.  
  
3. IMEREK - Energia eòlica (aïllada de la xarxa)  
a) Aplicacions prioritàries  
- Instal·lacions eòliques de potència xicoteta, destinades a les mateixes aplicacions indicades per a l'actuació de fotovoltaica aïllada.  
- Rang energètic: es donarà suport a les instal·lacions no connectades a xarxa amb potència no inferior a 0,5 kW i no superior a 500 kW. Amb caràcter excepcional, es podrà donar suport a projectes amb potències majors, i en aquest cas s'aplicarà la indicada potència màxima a l'efecte de càlcul de l'ajuda.  
- A aquestes instal·lacions serà aplicable el que estableix l'article 202.2.d de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana.  
b) Cost subvencionable  
Es considerarà cost subvencionable:  
- Inversions en maquinària, equips complementaris i instal·lacions, necessaris per a aconseguir l'objectiu d'utilització de les energies renovables.  
- En general, els costos d'inversió subvencionables corresponen als costos suplementaris suportats per l'entitat sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- Només es consideraran objecte de suport les instal·lacions destinades a proporcionar energia elèctrica a consums aïllats de la xarxa elèctrica de distribució i la connexió de les quals a aquesta siga inviable des del punt de vista tècnic, mediambiental i/o econòmic.  
No es considerarà cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió; en tot cas, el criteri de l'IVACE prevaldrà en cas de dubte.  
c) Cost de referència  
- Es prendrà com a cost de referència, en relació amb els objectius energètics, una inversió màxima per unitat de potència elèctrica instal·lada de:  
· Instal·lacions sense acumulació.  
  
 Rang de potència Cost de referència  
Eòlic P <= 50 kW 3.000 ?/kW  
 P > 50 <= 100 kW 2.500 ?/kW  
 P >= 100 kW 2.000 ?/kW  
  
  
· Instal·lacions amb acumulació: el cost de referència de les instal·lacions sense acumulació s'incrementarà en funció la capacitat nominal del sistema d'acumulació, mesurada en kWh, i de la tecnologia utilitzada, segons s'indica en la taula següent.  
  
 Cost de referència (?/kWh)  
Tecnologia de plom àcid 300  
Tecnologia d'ió liti 1.500  
  
  
d) Garanties mínimes exigides  
- Equips principals (aerogeneradors): tres anys.  
- Instal·lació: tres anys.  
e) Criteris de valoració en l'aplicació d'ajudes públiques  
A. Característiques del projecte (màxim 85 punts).  
A1. Hores equivalents de funcionament (màxim 40 punts).  
Es valoraran amb més puntuació els projectes que tinguen més nombre d'hores equivalents de producció elèctrica.  
A2. Garanties de la instal·lació (màxim 10 punts).  
Es valoraran amb més puntuació els projectes que posseïsquen equips amb més garanties que les mínimes exigides per aquesta resolució.  
A3. Mesura i monitorització (màxim 10 punts).  
Es valoraran amb més puntuació aquells projectes que posseïsquen equips de mesura i monitorització.  
A4. Ús de la instal·lació (màxim 10 punts)  
Es valoraran amb més puntuació els projectes d'ús col·lectiu davant dels d'ús individual.  
A5. Integració arquitectònica (màxim 5 punts)  
Es valoraran amb més puntuació els projectes amb integració arquitectònica.  
A6. Sector-tipus d'aplicació (màxim 10 punts).  
Es valoraran amb més puntuació els projectes realitzats en el sector indústria i serveis davant dels realitzats en altres àmbits.  
B. Disseny i càlcul de la instal·lació (màxim 15 punts)  
B1. Criteris de disseny (màxim 15 punts)  
Es valoraran amb més puntuació aquells projectes en què els càlculs realitzats per l'entitat beneficiària siguen coherents amb el tipus de projecte.  
  
4. Biomassa  
a) Aplicacions prioritàries  
a.1) IMEREN - Biomassa (aplicacions tèrmiques).  
1. Aplicacions tèrmiques industrials: equips per a l'aprofitament tèrmic de residus forestals, agrícoles, orgànics urbans (FORSU), orgànics industrials o matèria primera procedent de cultius energètics, incloent-hi tecnologies de combustió, gasificació, etc., amb qualsevol rang energètic.  
- Xarxes de calor i, en general, instal·lacions centralitzades de producció i distribució d'energia tèrmica destinades a subministrar-la a més d'un usuari, incloent-hi l'extensió de sistemes existents a nous usuaris.  
  
- Sistemes de generació de fred associats a la generació de calor, per mitjà de màquines d'absorció.  
2. Aplicacions tèrmiques per a ús en edificis, incloent-hi les següents:  
- Producció d'energia tèrmica en calderes per a la preparació d'aigua calenta sanitària, calefacció i/o calfament de piscines cobertes en edificis, i utilitzar com a combustible la biomassa.  
- Sistemes de calefacció de districte (district heating), xarxes de calor i, en general, instal·lacions centralitzades de producció i distribució d'energia tèrmica destinades a subministrar-la a més d'un usuari, incloent-hi l'extensió de sistemes existents a nous usuaris.  
- Sistemes de generació de fred associats a la generació de calor, per mitjà de màquines d'absorció.  
- No es consideraran objecte de suport els sistemes de generació d'energia tèrmica del tipus estufa, termoestufa o casset inserible de xemeneia que proporcionen calor directa en el lloc on s'instal·len, ja siga de forma exclusiva o bé en combinació amb un circuit hidràulic de calefacció i/o aigua calenta sanitària.  
a.2) IMERET - Instal·lacions híbrides solar tèrmica + biomassa tèrmica  
- Producció d'energia tèrmica per a preparació d'aigua calenta sanitària, calefacció i/o calfament de piscines cobertes en edificis.  
  
- Sistemes de calefacció de districte (district heating) i, en general, instal·lacions centralitzades de producció i distribució d'energia tèrmica destinades a subministrar-la a més d'un usuari.  
- Sistemes de generació de fred associats a la generació de calor, per mitjà de màquines d'absorció.  
a.3) IMEREQ - Biomassa (equips per a tractament en camp).  
- Equips per a tractament en camp de biomassa per a l'estellament o empacat, amb l'únic fi de la seua utilització en processos energètics.  
- Maquinària específica per al tractament de la biomassa, per a ús energètic, en camp, a fi de facilitar-ne l'arreplega i el transport de manera que es reduïsquen els costos associats al transport d'aquesta.  
- Maquinària de tallada i processadores, incloent-hi els seus accessoris (capçals, grapes, etc.), així com compactadores, sempre que s'apliquen exclusivament a projectes d'arreplega de biomassa per a ús energètic.  
- Queden fora d'aquesta àrea les empacadores i trituradores habitualment utilitzades en les activitats agrícoles o forestals, els usos principals de les quals no siguen la producció de biomassa amb aplicacions energètiques (incloent-hi les empacadores agrícoles de palla o els sistemes de trituració/estellament per a incorporació del material orgànic al sòl).  
a.4) IMEREQ - Biomassa (adaptació de camions cisterna).  
- Adaptació de camions cisterna amb equips específics per a la distribució i/o subministrament de biomassa.  
- Inversions en equips i maquinària específica per a l'adaptació de camions cisterna destinats a la distribució i/o subministrament a granel de biomassa per al seu ús energètic, incloent-hi sistemes pneumàtics, mecànics i de pesada.  
a.5) IMEREU - Biomassa (plantes de producció pèl·lets/briquetes/estelles).  
- Maquinària específica i instal·lacions per a fabricació de pèl·lets/briquetes/estelles i biocombustibles assimilables, per a l'ús energètic.  
- La matèria primera a partir de la qual siguen elaborats els pèl·lets/briquetes i productes assimilables haurà de tindre com a origen la biomassa, en qualsevol de les seues formes: residus forestals, agrícoles, orgànics urbans (FORSU), orgànics industrials o matèria primera procedent de cultius energètics.  
b) Cost subvencionable.  
Es considerarà cost subvencionable:  
- Inversions en maquinària, equips complementaris, muntatge i instal·lacions, necessaris per a aconseguir l'objectiu d'utilització de les energies renovables.  
- Instal·lacions complementàries i sistemes de muntatge vinculats exclusivament al projecte, que són part d'aquest i que siguen necessàries per a aconseguir l'objectiu d'utilització de les energies renovables.  
- En general, els costos d'inversió subvencionables corresponen als costos suplementaris suportats per l'entitat sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- En el cas de sistemes de generació de fred associats a la generació de calor, es considerarà que forma part del cost subvencionable els equips de transformació calor/fred.  
- En el cas d'equips de tractament en camp de biomassa, atés que es tracta de maquinària específica i que no hi ha maquinària convencional equivalent, no es considera el concepte de cost addicional o suplementari. En tot cas, només es considerarà el cost dels equips que formen part de la maquinària específica, i no s'hi inclouran equips independents per al seu moviment, llevat que es tracte de màquines autopropulsades, cas en què tota la màquina es considerarà com a partida elegible.  
  
- En el cas d'adaptació de camions cisterna, atés que es tracta de maquinària específica i que no hi ha maquinària convencional equivalent, no es considera el concepte de cost addicional o suplementari. En tot cas, només es considerarà el cost dels equips que formen part de la maquinària específica, i no s'hi inclourà el vehicle o el camió de transport.  
- En el cas d'equips plantes de producció pèl·lets/briquetes/estelles i combustibles assimilables, atés que es tracta de maquinària específica, i que no hi ha maquinària convencional equivalent, no es considera el concepte de cost addicional o suplementari.  
No es considerarà cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió; en tot cas, el criteri de l'IVACE prevaldrà en cas de dubte.  
c) Cost de referència.  
- Per als projectes d'aplicacions tèrmiques per a edificis es prendrà com a cost de referència, en relació amb els objectius energètics, una inversió màxima per unitat de potència tèrmica instal·lada de 300 ?/kW de potència (transferida a l'aigua) instal·lada. Aquest cost de referència podrà ser ampliable a 450 ?/kW de potència instal·lada en funció de la incorporació de sistemes automàtics d'alimentació, encesa, neteja, extracció de cendres, equipament de telecontrol, monitorització i/o telegestió, producció de fred o bé en el cas de calderes de característiques especials o amb rendiment a potència nominal superior al 85 per cent.  
  
- Aquests costos de referència s'apliquen de la mateixa manera a la fracció de biomassa corresponent per a instal·lacions híbrides solar tèrmica + biomassa tèrmica. A la instal·lació solar tèrmica s'aplicaran els costos i els criteris corresponents a l'actuació d'energia solar tèrmica.  
- En tot cas, es considera que una instal·lació solar tèrmica és híbrida amb una de biomassa tèrmica, sempre que compartisquen elements bàsics i que la cobertura de les necessitats per a les quals estan dissenyades es duga a terme fonamentalment a partir d'aquestes dues fonts.  
  
- En el cas d'equips de tractament en camp de biomassa es prendrà com a cost de referència, en relació amb els objectius energètics, una inversió màxima per equip segons les característiques de cada projecte de:  
  
Tipus de sistema Tipus de màquina Cost de referència (?/CV)  
Empacadores Autopropulsada 1.000 ?/CV  
 Transportable no autopropulsada 500 ?/CV  
 Semimòbil 800 ?/CV  
Estelladores/picadores Autopropulsada 1.000 ?/CV  
 Transportable no autopropulsada 500 ?/CV  
 Semimòbil 800 ?/CV  
  
  
  
d) Garanties mínimes exigides.  
- Per al cas d'aplicacions equips per a tractament en camp, adaptació de camions cisterna i plantes de producció pèl·lets/briquetes/estelles, s'haurà d'acreditar una garantia mínima de tres anys en els equips de principals.  
- Per a la resta d'aplicacions:  
· Equips principals (calderes i/o generadors): tres anys.  
· Instal·lació: tres anys.  
e) Modalitats d'explotació de la instal·lació:  
- En règim de propietat de l'usuari final de l'energia, i en aquest cas serà aquest qui sol·licita i percep l'ajuda.  
- A través d'empreses de serveis energètics (ESE) per a la venda d'energia tèrmica final a tercers (usuari final de l'energia), i en aquest cas serà l'ESE qui actue com a sol·licitant/beneficiària de l'ajuda. aquesta modalitat serà objecte de suport únicament en el cas en què es duguen a terme instal·lacions centralitzades de producció i distribució d'energia tèrmica destinades a subministrar-la a més d'un usuari.  
f) Criteris de valoració en l'aplicació d'ajudes públiques  
Per a cada una de les aplicacions s'estableixen els criteris de valoració següents:  
1. Aplicacions tèrmiques d'ús industrial o en edificis:  
A. Característiques del projecte (màxim 85 punts).  
A1. Estalvi d'energia (màxim 50 punts).  
Es valoraran amb més puntuació els projectes amb més estalvi d'energia respecte al cost subvencionable.  
A2. Garanties de la instal·lació (màxim 10 punts).  
Es valoraran amb més puntuació els projectes que posseïsquen equips amb més garanties que les mínimes exigides per aquesta resolució.  
A3. Ús de la instal·lació (màxim 5 punts).  
Es valoraran amb més puntuació els projectes d'ús col·lectiu davant dels d'ús individual.  
A4. Rendiment de l'equip de biomassa (màxim 10 punts).  
Es valoraran amb més puntuació els projectes amb equips de més rendiment energètic.  
A5. Sector-tipus d'aplicació (màxim 10 punts).  
Es valoraran amb més puntuació els projectes realitzats en el sector indústria i serveis davant dels realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb més puntuació aquells projectes en què els càlculs realitzats per l'entitat beneficiària siguen coherents amb el tipus de projecte.  
2. Instal·lacions híbrides solar tèrmica/biomassa tèrmica:  
A. Característiques del projecte (màxim 85 punts).  
A1. Rendiment del captador (màxim 20 punts).  
Es valoraran amb més puntuació els projectes que utilitzen captadors solars de més rendiment.  
A2. Estalvi d'energia (màxim 20 punts).  
Es valoraran amb més puntuació els projectes amb més estalvi d'energia respecte al cost subvencionable.  
A3. Garanties de la instal·lació (màxim 10 punts).  
Es valoraran amb més puntuació els projectes que posseïsquen equips amb més garanties que les mínimes exigides per aquesta resolució.  
A4. Mesura i monitorització (màxim 5 punts).  
Es valoraran amb més puntuació aquells projectes que posseïsquen equips de mesura i monitorització.  
A5. Ús de la instal·lació (màxim 5 punts).  
Es valoraran amb més puntuació els projectes d'ús col·lectiu davant dels d'ús individual.  
A6. Integració arquitectònica (màxim 5 punts).  
Es valoraran amb més puntuació els projectes amb integració arquitectònica.  
A7. Rendiment de l'equip biomassa (màxim 10 punts).  
Es valoraran amb més puntuació els projectes amb equips de biomassa de més rendiment energètic.  
A8. Sector-tipus d'aplicació (màxim 10 punts).  
Es valoraran amb més puntuació els projectes realitzats en el sector indústria i serveis davant dels realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb més puntuació aquells projectes en què els càlculs realitzats per l'entitat beneficiària siguen coherents amb el tipus de projecte.  
3. Equips de tractament en camp de biomassa per a l'estellament o empacat.  
A. Característiques del projecte (màxim 85 punts).  
A1. Productivitat del sistema de tractament emprat (màxim 30 punts).  
Es valoraran amb més puntuació els projectes que tinguen equips amb un nombre més gran d'hores de funcionament anual.  
A2. Estalvi dels costos associats al transport de la biomassa tractada (màxim 25 punts).  
Es valoraran amb més puntuació els projectes que posseïsquen menys costos de transport de la biomassa tractada.  
A3. Garanties de la instal·lació (màxim 10 punts).  
Es valoraran amb més puntuació els projectes que posseïsquen equips amb més garanties que les mínimes exigides per aquesta resolució.  
A4. Tipus de màquina (màxim 10 punts).  
Es valoraran amb més puntuació els projectes d'adquisició de màquines autopropulsades davant de les màquines semimòbils i no autopropulsades.  
A5. Àmbit d'ús de la maquinària (màxim 10 punts).  
Es valoraran amb més puntuació els projectes en què l'ús de la maquinària es realitze sobre una zona concentrada davant dels que es realitze sobre zones disperses.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb més puntuació aquells projectes en què els càlculs realitzats per l'entitat beneficiària siguen coherents amb el tipus de projecte.  
4. Plantes de fabricació de pèl·lets/briquetes/estelles i biocombustibles assimilables.  
A. Característiques del projecte (màxim 85 punts).  
A1. Dades de producció de la planta de fabricació de pèl·lets/briquetes (màxim 40 punts).  
Es valoraran amb més puntuació els projectes que generen més quantitat de biomassa (en termes energètics) per cost subvencionable.  
  
A2. Matèria primera utilitzada (màxim 25 punts).  
Es valoraran amb més puntuació els projectes que utilitzen com a matèria primera residus forestals, agrícoles i orgànics urbans (FORSU) davant d'industrials o matèria primera procedent de cultius energètics.  
  
A3. Garanties de la instal·lació (màxim 10 punts).  
Es valoraran amb més puntuació els projectes que posseïsquen equips amb més garanties que les mínimes exigides per aquesta resolució.  
A4. Tipus de biomassa fabricada (màxim 10 punts).  
Es valoraran amb més puntuació els projectes de generació de pèl·lets i briquetes davant d'estelles.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb més puntuació aquells projectes en què els càlculs realitzats per l'entitat beneficiària siguen coherents amb el tipus de projecte.  
  
5. Adaptació de camions cisterna amb equips específics per a la distribució i/o subministrament de biomassa.  
A. Característiques del projecte (màxim 85 punts).  
A1. Biomassa transportada davant del cost subvencionable (màxim 50 punts).  
Es valoraran amb més puntuació els projectes que transporten més quantitat de biomassa per cost subvencionable.  
A2. Garanties de la instal·lació (màxim 10 punts).  
Es valoraran amb més puntuació els projectes que posseïsquen equips amb més garanties que les mínimes exigides per aquesta resolució.  
A3. Tipus de projecte (màxim 15 punts).  
Es valoraran amb més puntuació els projectes que associen un programa de distribució de biomassa.  
A4. Sector-tipus d'aplicació (màxim 10 punts).  
Es valoraran amb més puntuació els projectes realitzats en el sector indústria i serveis davant dels realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb més puntuació aquells projectes en què els càlculs realitzats per l'entitat beneficiària siguen coherents amb el tipus de projecte.  
  
5. IMEREV - Biogàs (aplicacions tèrmiques).  
a) Aplicacions prioritàries.  
- Equips per a producció d'energia tèrmica, per mitjà de l'aprofitament energètic del biogàs produït per digestió anaeròbia de residus biodegradables, de qualsevol rang energètic.  
- Equips per a la producció de biogàs o gasos assimilables, obtinguts a partir del procés de digestió anaeròbia de residus biodegradables, per a la seua distribució i/o venda per assortidor, embotellament o a granel.  
- Equips per a la producció i depuració (upgrading) de biogàs/biometà, incloent-hi la infraestructura de connexió, per a la seua injecció a la xarxa pública de distribució de gas natural, en els casos en què siga viable tècnicament i legalment.  
b) Cost subvencionable.  
Es considerarà cost subvencionable:  
- Inversions en maquinària, equips complementaris i instal·lacions, necessaris per a aconseguir l'objectiu d'utilització de les energies renovables.  
- En general, els costos d'inversió subvencionables corresponen als costos suplementaris suportats per l'entitat sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
No es considerarà cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió; en tot cas, el criteri de l'IVACE prevaldrà en cas de dubte.  
c) Cost de referència.  
- Per a les aplicacions de producció d'energia tèrmica es prendrà com a cost de referència, en relació amb els objectius energètics, una inversió màxima per unitat de potència tèrmica instal·lada de 1.100 ?/kW.  
d) Garanties mínimes exigides.  
- Equips principals (calderes i/o generadors): tres anys.  
- Instal·lació: tres anys.  
e) Modalitats d'explotació de la instal·lació:  
- En règim de propietat de l'usuari final de l'energia, i en aquest cas serà aquest qui sol·licita i percep l'ajuda.  
- A través d'empreses de serveis energètics (ESE) per a venda d'energia tèrmica final a tercers (usuari final de l'energia), i en aquest cas serà l'ESE qui actue com a sol·licitant/beneficiària de l'ajuda. Aquesta modalitat serà objecte de suport únicament en el cas en què es duguen a terme instal·lacions centralitzades de producció i distribució d'energia tèrmica destinades a subministrar-la a més d'un usuari.  
f) Criteris de valoració en l'aplicació d'ajudes públiques.  
A. Característiques del projecte (màxim 85 punts).  
A1. Estalvi d'energia (màxim 50 punts).  
Es valoraran amb més puntuació els projectes amb més estalvi d'energia respecte al cost subvencionable.  
A2. Garanties de la instal·lació (màxim 10 punts).  
Es valoraran amb més puntuació els projectes que posseïsquen equips amb més garanties que les mínimes exigides per aquesta resolució.  
A3. Rendiment dels equips consumidors del biogàs (màxim 15 punts).  
Es valoraran amb més puntuació els projectes amb equips de més rendiment energètic.  
A4. Sector-tipus d'aplicació (màxim 10 punts).  
Es valoraran amb més puntuació els projectes realitzats en el sector indústria i serveis davant dels realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb més puntuació aquells projectes en què els càlculs realitzats per l'entitat beneficiària siguen coherents amb el tipus de projecte.  
  
6. IMEREA - Energia geotèrmica.  
a) Aplicacions prioritàries.  
- Aprofitament dels jaciments geotèrmics.  
- Aprofitament d'energia tèrmica per a xarxes de districte.  
- Aprofitament de l'energia tèrmica per a aigua calenta sanitària o climatització utilitzant bombes de calor que intercanvien amb el terreny, ja siguen de circuit obert o tancat, tant per a instal·lacions existents que es reformen, com per a instal·lacions noves.  
b) Cost subvencionable.  
Es considerarà cost subvencionable:  
- Inversions en maquinària, equips complementaris i instal·lacions, necessaris per a aconseguir l'objectiu d'utilització de les energies renovables.  
- Instal·lacions complementàries i sistemes de muntatge vinculats exclusivament al projecte, que són part d'aquest i siguen necessàries per a aconseguir l'objectiu d'utilització de les energies renovables.  
- En general, els costos d'inversió subvencionables corresponen als costos suplementaris suportats per l'entitat sol·licitant, en comparació amb els d'una instal·lació convencional equivalent en termes de quantitat d'energia efectiva generada.  
- En el cas de bombes de calor que intercanvien calor amb el terreny, només es considerarà el cost dels equips, l'obra i les instal·lacions necessàries per a aconseguir l'intercanvi efectiu d'energia amb el terreny, i no s'inclouen les bombes de calor pròpiament dites.  
- Per al cas d'utilització de bombes de calor que intercanvien energia tèrmica amb el terreny, les actuacions considerades seran aquelles que aconseguisquen una reducció anual com a mínim del 20 per cent del consum d'energia amb relació a una instal·lació de generació d'energia convencional de la mateixa capacitat, en termes de generació efectiva d'energia.  
- En el cas de xarxes de districte, es consideren subvencionables ampliacions a nous usuaris, encara que romanga inalterada la potència de generació tèrmica.  
No es considerarà cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió; en tot cas, el criteri de l'IVACE prevaldrà en cas de dubte.  
c) Cost de referència.  
- Es prendrà com a cost de referència, en relació amb els objectius energètics, una inversió màxima per unitat de potència de captació instal·lada segons les característiques de cada projecte de:  
  
Tipus de circuit Tipologia d'intercanvi Cost de referència (?/kW)  
Circuit tancat Sondejos - vertical 1.400 ?/kW  
 Soterrat - horitzontal 1.100 ?/kW  
Circuit obert 500 ?/kW  
Instal·lacions de xarxes de districte geotèrmiques 1.500 ?/kW  
  
  
  
En el cas que els equips instal·lats disposen de potències nominals diferents en funció de les seues condicions de funcionament, es prendrà, a l'efecte de càlcul de l'ajuda, un valor de potència equivalent que segons l'IVACE represente el comportament de la instal·lació a efectes energètics, i prevaldrà aquest criteri en cas de discrepàncies.  
  
d) Garanties mínimes exigides.  
- Instal·lació: tres anys.  
e) Modalitats d'explotació de la instal·lació:  
- En règim de propietat de l'usuari final de l'energia, i en aquest cas serà aquest qui sol·licita i percep l'ajuda.  
- A través d'empreses de serveis energètics (ESE) per a venda d'energia tèrmica final a tercers (usuari final de l'energia), i en aquest cas serà l'ESE qui actue com a sol·licitant/beneficiària de l'ajuda. Aquesta modalitat serà objecte de suport únicament en el cas en què es duguen a terme instal·lacions centralitzades de producció i distribució d'energia tèrmica destinades a subministrar-la a més d'un usuari.  
f) Criteris de valoració en l'aplicació d'ajudes públiques  
A. Característiques del projecte (màxim 85 punts).  
A1. Estalvi d'energia (màxim 50 punts).  
Es valoraran amb més puntuació els projectes amb més estalvi d'energia respecte a la instal·lació convencional.  
A2. Garanties de la instal·lació (màxim 10 punts).  
Es valoraran amb més puntuació els projectes que posseïsquen equips amb més garanties que les mínimes exigides per aquesta resolució.  
A3. Ús de la instal·lació (màxim 5 punts).  
Es valoraran amb més puntuació els projectes d'ús col·lectiu davant dels d'ús individual.  
A4. Tipus d'instal·lació (màxim 10 punts).  
Es valoraran amb més puntuació els projectes consistents en instal·lacions amb circuits tancats verticals davant dels horitzontals i oberts.  
  
A5. Sector-tipus d'aplicació (màxim 10 punts).  
Es valoraran amb més puntuació els projectes realitzats en el sector indústria i serveis davant dels realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb més puntuació aquells projectes en què els càlculs realitzats per l'entitat beneficiària siguen coherents amb el tipus de projecte.  
  
7. IMEREC - Energia minihidràulica (aïllada de la xarxa).  
a) Aplicacions prioritàries.  
- Minicentrals corresponents a noves concessions o rehabilitació.  
  
- Minicentrals instal·lades en conduccions de xarxes de reg o distribució d'aigua.  
- Rang energètic: potència total fins a 500 kW.  
- Només es consideraran objecte de suport les instal·lacions destinades a proporcionar energia elèctrica a consums aïllats de la xarxa elèctrica de distribució i la connexió de les quals a aquesta siga inviable des del punt de vista tècnic, mediambiental i/o econòmic.  
b) Cost subvencionable.  
Es considerarà cost subvencionable:  
- Inversions en maquinària, equips complementaris i instal·lacions, necessaris per a aconseguir l'objectiu d'utilització de les energies renovables.  
- Instal·lacions complementàries i sistemes de muntatge vinculats exclusivament al projecte, que són part d'aquest i que siguen necessàries per a aconseguir l'objectiu d'utilització de les energies renovables.  
- En general els costos d'inversió subvencionables corresponen als costos suplementaris suportats per l'entitat sol·licitant, amb relació amb una instal·lació de generació d'energia tradicional de la mateixa capacitat, en termes de generació efectiva d'energia.  
No es considerarà cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió; en tot cas, el criteri de l'IVACE prevaldrà en cas de dubte.  
c) Garanties mínimes exigides.  
- Equips principals (turbines): tres anys.  
- Instal·lació: tres anys.  
d) Criteris de valoració en l'aplicació d'ajudes públiques.  
A. Característiques del projecte (màxim 85 punts).  
A1. Estalvi d'energia (màxim 50 punts).  
Es valoraran amb més puntuació els projectes que generen més producció elèctrica per potència instal·lada.  
A2. Garanties de la instal·lació (màxim 10 punts).  
Es valoraran amb més puntuació els projectes que posseïsquen equips amb més garanties que les mínimes exigides per aquesta resolució.  
A3. Tipus de projecte (màxim 10 punts).  
Es valoraran amb més puntuació les instal·lacions que es rehabiliten davant de les noves.  
A4. Sector-tipus d'aplicació (màxim 15 punts).  
Es valoraran amb més puntuació els projectes realitzats en el sector indústria i serveis davant dels realitzats en altres àmbits.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb més puntuació aquells projectes en què els càlculs realitzats per l'entitat beneficiària siguen coherents amb el tipus de projecte.  
  
8. AVBIFA - Biocarburants (instal·lació o adaptació d'assortidors) i AVBIFB - Biocarburants (plantes de producció).  
a) Aplicacions prioritàries.  
- Instal·lació d'assortidors en estacions de servei o per a abastiment de flotes, per al seu consum en el sector transport, de mescles de biodièsel, bioetanol, biometà o biocarburants assimilables, purs o amb mescles, amb obligació d'etiquetatge específic.  
- Adaptació d'assortidors existents en estacions de servei o per a abastiment de flotes, per al consum en el sector transport, de mescles de biodièsel, bioetanol, biometà o biocarburants assimilables, purs o amb mescles, amb obligació d'etiquetatge específic.  
- Plantes de producció de biodièsel o bioetanol o biocarburants assimilables sempre que es tracte, en tots els casos, de biocarburants de segona generació obtinguts a partir de residus.  
- Parcs d'emmagatzematge per a distribució de biocarburants.  
b) Cost subvencionable.  
Es considerarà cost subvencionable:  
- Instal·lació i adaptació d'assortidors: inversions en equips, instal·lacions complementàries i sistemes de muntatge vinculats exclusivament al projecte, necessàries per a la instal·lació i posada en servei de depòsits i assortidors. Només seran elegibles les inversions corresponents al subministrament de biocarburants purs o amb mescles amb obligació d'etiquetatge específic. En el cas que el punt de subministrament permeta disposar d'altres productes diferents d'aquests, es deduiran de la inversió elegible tant la relativa a l'emmagatzematge i la instal·lació electromecànica d'aquests carburants, com la part proporcional de la corresponent a l'assortidor, en funció del nombre disponible en el punt de subministrament.  
- Plantes de producció i parcs d'emmagatzematge: inversions en maquinària, equips, instal·lacions complementàries i sistemes de muntatge vinculats exclusivament al projecte.  
- En general, els costos d'inversió subvencionables corresponen als costos suplementaris suportats per l'entitat sol·licitant, en comparació amb els d'una instal·lació convencional equivalent en termes de capacitat de producció, emmagatzematge i/o subministrament.  
- Atés el caràcter complementari de les instal·lacions de producció, emmagatzematge i/o subministrament de biocarburants, els costos suplementaris objecte d'ajuda en aquest cas queden definits pel total dels costos per a la implantació de les instal·lacions.  
No es considerarà cost subvencionable:  
- L'IVA satisfet per l'adquisició de béns i serveis facturats i, en general, qualsevol impost pagat.  
- Les despeses financeres conseqüència de la inversió, les de personal propi i les d'adquisició d'immobles i terrenys.  
- En general, totes aquelles despeses que no estiguen clarament definides o que no tinguen com a finalitat directa la consecució dels objectius energètics de la inversió; en tot cas, el criteri de l'IVACE prevaldrà en cas de dubte.  
c) Cost de referència.  
- Es prendrà un cost de referència, en relació amb els objectius energètics, de 75.000 euros per punt de subministrament per al cas d'instal·lació d'assortidors i de 10.000 euros per a l'adaptació d'assortidors existents.  
d) Altres condicionants:  
- Únicament seran objecte de suport les plantes de producció que complisquen els criteris de sostenibilitat previstos en l'article 17 de la Directiva 2009/28/CE, del Parlament Europeu i del Consell, relativa al foment de l'ús d'energia procedent de fonts renovables i per la qual es modifiquen i deroguen les directives 2001/77/CE i 2003/30/CE.  
e) Criteris de valoració en l'aplicació d'ajudes públiques.  
A. Característiques del projecte (màxim 85 punts).  
A1. Tipus de biocarburant (màxim 30 punts).  
Es valoraran amb més puntuació els projectes de bioetanol, biometà i altres biocarburants davant dels de biodièsel.  
A2. Garanties de la instal·lació (màxim 10 punts).  
Es valoraran amb més puntuació els projectes que posseïsquen equips amb majors garanties que les mínimes exigides per aquesta resolució.  
A3. Tipus de projecte (màxim 20 punts).  
Es valoraran amb més puntuació les instal·lacions de producció davant de les d'emmagatzematge i subministrament.  
A4. Percentatge de contingut de biocarburant (màxim 15 punts).  
Es valoraran amb més puntuació aquells combustibles amb més percentatge de biodièsel, bioetanol, biometà o biocarburants assimilables.  
  
A5. Sector-tipus d'aplicació (màxim 10 punts).  
Es valoraran amb més puntuació els projectes de subministrament a flotes davant dels de venda al públic.  
B. Disseny i càlcul de la instal·lació (màxim 15 punts).  
B1. Criteris de disseny (màxim 15 punts).  
Es valoraran amb més puntuació aquells projectes en què els càlculs realitzats per l'entitat beneficiària siguen coherents amb el tipus de projecte.